PRIJAVE PROTIV SPORTISTA: Prijapoljski klubovi nenamenski trošili pomoć iz gradskog budžeta, moraju da vrate novac | Novosti.RS\nPrema nalazu stručne Komisije, najveći broj sportskih kolektiva u gradu na Limu koji su dobili novac u 2020. godini, sredstva nisu opravdali ili su pare potrošili neosnovano, pa će morati novac da vrate u opštinsku kasu, dok će protiv odgovornih lica u tim klubovima biti pokrenuti sudski procesi.\n– Komisija je konstatovala da značajna novčana sredstva klubovi nisu opravdali u skladu sa Zakonom o sportu, Pravilnikom i Zakonom o računovodstvu i budžetskom sistemu. Komisija je mišljenja da se sva neopravdana sredstva moraju vratiti u budžet – kategorična je Snežana Kijanović, predsednica Komisije za kontrolu trošenja budžetskih sredstava u oblasti sporta.\n– Ako su pojedini klubovi odigrali samo par mečeva tokom sezone, onda su njihove aktivnosti bile znatno smanjene i dobar deo dobijenog novca su morali da vrate u budžet. Međutim umesto toga oni su isplaćivali hranarine, i to ne samo igračima već i službenim licima, sekretarima, generalnim sekretarima i ljudima koji rade kao obezbeđenje, što je potpuno protivzakonito – smatra član Komisije Luka Šuljagić.\nPrvi čovek opštine, Vladimir Babić, kaže da lokalna samouprava neće gasiti nijedan klub, međutim da će sva odgovorna lica koja su nenamenski potrošila novac morati da odgovaraju.\n– Smatramo da je naša obaveza da tražimo da klubovi koji su nenamenski potrošili pare, sredstva vrate u opštinski budžet. Ta sredstva mi ćemo ponovo uložiti u sport, a ogovorne pojedince procesiurati – naglašava Babić.\nSport ostali sportovi Prijepolje opštinski budžet nenamensko trošenje sredstava


Tuzla: Obilježena 29. godišnjica od osnivanja Patriotske lige - Stranka Demokratske Akcije Gradski Odbor Tuzla\nTuzla: Obilježena 29. godišnjica od osnivanja Patriotske lige\nPress SDA Tuzla2020-09-19T16:55:22+02:00\nBy Press SDA Tuzla Vijesti Komentari isključeni za Tuzla: Obilježena 29. godišnjica od osnivanja Patriotske lige\nPolaganjem vijenaca i cvijeća na spomen obilježja na Slanoj Banji te na mezar jednog od osnivača, Klub Patriotske Lige Grada Tuzla je obilježio 29.godišnjicu od osnivanja Patriotske Lige u Tuzli.\nNaime,19.septembra 1991. godine, je dan kada je u Tuzli imenovan Štab Patriotske Lige čiji je zadatak bio organizovati i izvršiti pripreme za pružanje oružanog otpora JNA i srpsko-crnogorskom agresoru, koji je u to vrijeme sve otvorenije prijetio suverenitetu Republike Bosne i Hercegovine.\nOvakvom odlukom patriote Tuzle jasno su dale do znanja agresoru, da će se boriti za cjelovitu državu i sve njene narode i građane, koji Republiku Bosnu i Hercegovinu doživljavaju kao svoju domovinu.\n„Jedinica Patriotske lige u Tuzli formirana je upravo na današnji dan i imala je vojno i političko rukovodstvo koje je pripremalo narod na odbranu od agresije. Radili smo tajno u ilegali, sakupljali patriote i domoljube koji su baš kao i mi znali šta nam se sprema te smo odmah nakon formiranja Štaba Patriotske lige formirali i čete po većini mjesnih zajednica u kojima smo nailazili na razumijevanje. Nismo sjedili skrštenih ruku i čekali jer da jesmo ko zna koju bi sudbinu doživjeli. Ova jedinica je odmah po ustrojstvu Armije RBiH ušla u njene redove i nastavila svoj oslobodilački put a ne smijemo zaboraviti da je i narodni heroj Senad Mehdin Hodžić bio upravo jedan od ključnih ljudi tog vremena. Ponosni smo na sve ono što smo uradili za svoju domovinu“- kazao je Emir Razić, predsjednik Kluba Patriotske lige Tuzla.\nSvoja sjećanja na period prije 29. godišnjicu podijelio je i Suljo Osmanović, sadašnji sekretar Patriotske lige Tuzla koji je kazao da je formiranje Štaba Patriotske lige Tuzla, posmatrajući to sa ove vremenske distance bio pravi potez patriota Tuzle.\n„Bili smo narod koji nije bio spreman za rat, narod koji nije ni želio rat ali duboko svjesni šta nam se sprema pokrenuli smo aktivnosti da se pripremimo za odbranu i u tome smo i uspjeli. Zajedno sa svim patriotama naše zemlje suprotstavili smo se zlu koje je prijetilo da pokori Bosnu i Hercegovinu, na tom putu imali smo i veliki broj žrtava ali to je cijena slobode koju danas imamo. Želim još jednom napomenuti da je nedavno na ahiret preselio jedan od osnivača pokreta otpora agresiji na ovim prostorima Salko Bukvarević te i dalje mislim kako je to veliki gubitak za Bosnu i Hercegovinu i u miru, a upravo on je bio čovjek koji je u to vrijeme bio na čelu patriota Tuzle koji su organizirali otpor agresiji na Bosnu i Hercegovinu i ovaj grad“- kazao je Osmanović.\nOrganizatori su još istakli da je njegovanje tradicije na sve događaje koji su obilježili našu borbu za slobodnu Bosnu i Hercegovinu jako važno za sve buduće generacije te naglasili kako se nadaju da će pandemija koronavirusa brzo proći, a da će 30. godišnjicu zajedno sa svojim gradom i svojom domovinom dočekati u ljepšem ozračju.


Ženska mreža BiH osuđuje prijedlog SDP-a za skraćivanje porodiljskog odsustva - Portal 072info\nČlanice Ženske mreže BiH osuđuju prijedlog SDP-a za skraćivanje porodiljskog odsustva, koji je iznijela zastupnica u Federalnom parlamentu BiH Besima Borić, a objavljen je u dnevnim novinama “Oslobođenje” u članku pod nazivom “SDP-ova politika rada i socijalne politike: skratiti porodiljsko odsustvo”.\n– U navedenom članku, članica Predsjedništva SDP-a BiH i predsjednica Foruma sindikalnih aktivista SDP-a predstavila je Politiku rada i socijalne politike SDP-a kao jedne od sedam politika u dokumentu Manifest 2014., gdje je konstatovala da „su analize pokazale da porodiljsko odsustvo od 12 mjeseci predstavlja opterećenje bilo socijalnim fondovima bilo poslodavcima“ te da SDP smatra „da bi dobro bilo otvoriti priču o skraćivanju tog odsustva“ – ističe se.\nU saopćenju za javnost Ženska mreža „najstrožije osuđuje ovu izjavu u kojoj se, prije svega, narušavaju osnovna ženska, ali i dječija prava zagarantovana ustavima i konvencijama u BiH“.\n– Smatramo da je uskraćivanje prava porodilja, na način da se predlažu i kreiraju politike koje skraćuju dužinu porodiljskog odsustva, u situaciji koja je svakako nepovoljna za njih, porazno i sramno. Svaka politička opcija, uključujući i SDP, koja radi na uštrb prava porodilja predstavlja, prije svega, najteži oblik kršenja prava žena koje su svakako diskriminisane po osnovu mjesta stanovanja i sektora u kojem rade. Već je dovoljna nepravda i diskriminacija učinjena ženama kojima visina porodiljske naknade i trajanje porodiljskog odsustva zavisi od toga u kojem kantonu žive, a nekima je u potpunosti uskraćeno osnovno pravo na porodiljsku naknadu.\nUskraćivanje prava majki da imaju godinu dana porodiljskog odsustva, u situaciji kad država nema ni servise, ni mehanizme podrške ženama porodiljama je neprihvatljiva iz ugla predstavnica Ženske mreže BiH – navodi u saopćenju za javnost Ženska mreža BiH.\nŠta znači kada vas neko gleda u oči, a šta kada je fokusiran na vašu pozadinu?


Ministar Nedimović i i pokrajinski sekretar Božić posetili farmu za uzgoj pilića u Stajićevu | ZR KLIK\nMinistar Nedimović i i pokrajinski sekretar Božić posetili farmu za uzgoj pilića u Stajićevu\nZrenjanin- Potpredsednik Vlade republike Srbije i ministar poljoprivrede Branislav Nedimović, zajedno sa Pokrajinskim sekretarom za poljoprivredu, vodoprivredu i šumarstvo Čedomirom Božićem, boravio je danas u Stajićevu, gde je posetio farmu za uzgoj pilića Slobodana Orašanina, a potom je u Lovačkom domu razgovarao s poljoprivrednicima iz tog sela.\nMinistra i pokrajinskog sekretara dočekali su čelnici Grada Zrenjanina, gradonačelnik Simo Salapura, zamenik Saša Santovac, predsednik Skupštine grada Čedomir Janjić i zamenik predsednika Skupštine Oliver Mitrović.\n– Ovaj objekat, namenjen za uzgoj pilića, jedna je vrsta inovativnih tehnologija, gde se sa mnogo manje finansijskih davanja postiže isti efekat, a čak u pogledu rasipanja energije i ostvaruje ozbiljna ušteda – rekao je Nedimović i dodao da su za novi budžetski ciklus planirana značajno veća sredstva nego do sada.\n– U budžetu za sledeću godinu odvojeno je 17 odsto više novca nego što je to bilo u prethodnoj godini, tako da ćemo imati bar 10 milijardi više novca usmerenog ka poljoprivredi, a to će biti namenjeno izgradnji ovakvih objekata, za nabavku opreme, mehanizacije i svega što je neophodno da bi se ovaj sektor unapredio. S druge strane, moramo otvarati i nova tržišta, tokom decembra meseca očekujemo pozitivni ishod oko izvoza našeg pilećeg mesa na prostore Evropske unije, očekujemo samo njihov formalan akt i ova industrija može da se bavi razvojem nesmetano – istakao je Branislav Nedimović.\nPokrajinski sekretar za poljoprivredu, vodoprivredu i šumarstvo Čedomir Božić rekao je da se značajno povećanje budžeta u ovoj oblasti očekuje i na nivou AP Vojvodine.\n– Ono što mogu da istaknem jeste da će biti raspisano 28 konkursa, jedan deo odnosiće se na lokalne samouprave, a većina za poljoprivrednike. Pomoći ćemo, dakle, i onaj deo poljoprivrede kojim se bavi i naš domaćin u Stajićevu – naveo je Božić i dodao da su za Grad Zrenjanin ove godine opredeljena sredstva u iznosu od 40 miliona dinara za uređenje kanalske mreže na svojoj teritoriji.\nGradonačelnik Zrenjanina Simo Salapura podsetio je na učešće budžetskih sredstava Grada Zrenjanina u oblasti agrara i najavio raspisivanje novih konkursa. Ukazao je da je poljoprivredni proizvođač Slobodan Orašanin najbolji pokazatelj koliko su značajni podsticaji koje daju pokrajinska administracija i republička vlada, kada su u pitanju poljoprivredna gazdinstva.\n– Ovo je samo jedan dokaz i primer iz prakse, jer smo 2016. godine ovde imali jedan objekat, kapaciteta 5.500 pilića, a sada je tu šest objekata i 42.000 pilića, dakle višestruko povećanje proizvodnje. Ono što trenutno Grad Zrenjanin preduzima, kada je u pitanju poljoprivreda, jesu radovi na uređenju kanalske mreže u našim atarima, što je veoma bitno za navodnjavanje i odvodnjavanje oranica naših poljoprivrednika i ti poslovi bi trebalo da budu završeni do kraja novembra. U ponedeljak će biti raspisani novi konkursi za besplatno uzorkovanje zemljišta, za podsticaje u pčelarstvu, a ono što je novina jeste javni poziv za podsticanje organske proizvodnje na teritoriji Grada Zrenjanina – kazao je gradonačelnik Salapura.\nDomaćin današnje posete, Slobodan Orašanin, kaže da je uzgojem pilića počeo da se bavi pre sedam godina i da je, u međuvremenu, uz stabilno tržište i obezbeđen otkup, unapredio proizvodnju i želi da se dodatno proširi.\n– Kapacitet farme je trenutno 42.000 pilića, nakon što smo krenuli sa 5.000 komada. U planu nam je da podignemo još jedan objekat, da dođemo do broja od 50.000, što je plan za sledeću godinu. Zahvaljujući podsticajima Pokrajine i Republike, 2017. godine sam ostvario subvenciju od 75 odsto za kupovinu traktora, kao i 60 odsto subvencije za kupovinu opreme za objekat za uzgoj pet hiljada komada pilića, na konkursu namenjenom poljoprivrednicima mlađim od 40 godina – naveo je Orašanin.\nNakon posete farmi, ministar Nedimović i sekretar Božić razgovarali su s poljoprivrednicima iz Stajićeva o tekućim i planiranim konkursima, mogućnostima dobijanja sredstava, kao i o drugim aktuelnostima u oblasti zemljoradnje i stočarstva.


Vi ste ovde: Početna Press centar Saopštenja za javnost Neadekvatna zaštita sudija i tužilaca\nDatum: 26 mart 2009\nU više navrata ukazivali smo na neadekvatnu zaštitu sudija i tužilaca kao i svih zaposlenih u pravosuđu. Ovo brutalno ubistvo je samo jedno u nizu sličnih događaja od kojih je najsvežije sećanje na ubistvo predsednika suda Dragiše Cvejića takođe u Knjaževcu, pre samo godinu dana. I pored mnogih apela i obećanja, akcija državnih organa je izostala i kao posledica je i ovaj događaj.\nOdnos društva prema bezbednosti zaposlenih u pravosuđu a posebno nosilaca pravosudnih funkcija jeste prvenstveno posledica lošeg tretmana od strane izvršne vlasti prema njima. Ovaj događaj mora biti podsticaj na korenite promene u ponašanju, pre svega izvršne vlasti ali i društva u celini prema nosiocima pravosudnih funkcija.


Mediji moraju pokazati veći interes za izvještavanje o izborima | MC_ONLINE\nUdruga BH Novinari i Koalicija Pod lupom predstavili su danas finalni izvještaj o monitoringu izvještavanja medija u predizbornoj kampanji za lokalne izbore 2016. godine.\nFoto: Koalicija Pod lupom\nIzborni sadržaji tokom predizbornog perioda nisu bili dominantan medijski sadržaj i, samim tim, uloga medija u zaštiti javnog interesa obavljena je nepotpuno, pokazao je monitoring medija proveden tokom predizbornog perioda 2016. godine, s ciljem da se utvrdi koliko su mediji omogućili građanima informiran izbor na lokalnim izborima i koliko su osiguravali korisne i kvalitetne informacije u skladu sa profesionalnim standardima.\nU monitoring je bilo uključeno 46 medija: štampanih (dnevne novine), elektronskih (javni RTV servis, te privatne i javne radio i TV stanice) i online (news portali). O izborima se najviše izvještavalo u štampanim medijima, te na news portalima, dok je značajno manji broj izvještaja zabilježen na javnim servisima i privatnim stanicama. Prema rezultatima, koje je Borislav Vukojević, jedan od asistenata na istraživanju, nazvao "poražavajućim za javne servise", web portali su imali najveći udio sadržaja o izbornim temama (24,67%), dok su izborima najmanji udio svog programa posvetile privatne radio stanice (9,4% ukupnog programskog sadržaja). Ukupan udio izbornih sadržaja u sadržajima monitorisanih medija iznosi 14,87%.\n"Htjeli smo prevazići standardne pristupe monitoringu i pokazati koliko mediji izvještavaju u javnom interesu, zbog čega je ovaj izvještaj poprilično obiman i obuhvata pitanja govora mržnje, izvještavanja o kandidatkinjama, utjecaju već izabranih javnih zvaničnika na izvještavanje i političkoj kulturi", rekla je u predstavljanju rezultata monitoringa Lejla Turčilo, voditeljica istraživanja. "Tokom predizborne kampanje, javni interes nije bio na prvom mjestu. Da je bio, imali bismo značajno veći broj izvještaja o političkim subjektima, njihovim programima, te značajniju edukativnu i informativnu ulogu medija."\nLokalni izbori nisu bili dominantni sadržaj medija. #monitoringmedija @BHnovinari @pod_lupom\n— Koalicija Pod lupom (@pod_lupom) December 16, 2016\nIstraživanje je pokazalo da je značajan broj medija svoje izvještavanje zasnivao na postulatima fer i izbalansiranog novinarstva, ali i da su se u određenom broju medija pojavljivali sadržaji sa izrazito pozitivnim ili izrazito negativnim uklonom prema određenim političkim subjektima. Primjeri pristrasnosti, prema istraživanju, najbrojniji su u izvještavanju RTRS-a, dok je principe objektivnog izvještavanja među javnim servisima najviše poštovao BHT.\nBojana Miodragović, asistentica na istraživanju, naglasila je važnost rezultata koji se odnose na izvještavanje o kandidatkinjama i jezik mržnje. "Potrebno je izbjeći stereotipno izvještavanje, koje je nepoželjno bez obzira na temu, a kada se radi o predizbornom izvještavanju, može se smatrati i zloupotrebom povjerenja građana. Iako je pohvalno što je, prema rezultatima, smanjen govor mržnje samih novinara, i dalje treba podsjetiti na odgovornost medija za prenošenje govora mržnje.", naglasila je Miodragović i pozvala na kreiranje posebne metodologije za bilježenje izbjegavanja i zloupotrebe pravila o označavanju sponzorisanih sadržaja u budućim istraživanjima.\nRezultati monitoringa pokazali su da su najzastupljene stranke u medijskim sadržajima bile SNSD i SDA, te da su određeni mediji značajan prostor davali već izabranim javnim zvaničnicima.\nDario Jovanović, direktor Koalicije „Pod lupom“, kazao je da političari zloupotrebljavaju medije u predizbornoj kampanji i da će zbog toga Koalicija „Pod lupom“ zagovarati izmjene zakonskog okvira na način da se ceremonijalni događaji zabrane u toku predizbornog perioda.\nAutori izvještaja pozvali su medije da više pažnje posvete lokalnim izborima, te da u prvi plan stave javni interes, a ne političke subjekte, što podrazumijeva izvještavanje o politčkim programima, a ne samo o kandidatima, strankama i njihovim predizbornim aktivnostima. Među preporukama izvještaja navodi se i potreba da se ne dopuste manipulacije i privilegovan položaj već izabranih zvaničnika u odnosu na druge kandidate, te da se vodi računa o većoj zastupljenosti kandidatkinja u medijskom izvještavanju. Novinari bi sagovornicima morali nedvojbeno dati do znanja da je govor mržnje neprihvatljiv u njihovim medijima, te izbjegavati stereotipizaciju. Autori preporučuju da redakcije, u svrhu ostvarenja datih preporuka, pokušaju investirati u dodatnu edukaciju i specijalizaciju dijal svog osoblja za predizborno izvještavanje.\nBorka Rudić, generalna tajnica Udruge BH Novinari, za naredni period najavila je promociju rezultata monitoringa u Banja Luci i organizaciju ekspertne debate na temu izvještavanja o izborima.\nPredstavljen preliminarni izvještaj monitoringa medija u predizbornom periodu


Šmit poručio Dodiku sa Bleda: Blokada nije politika, nego slabost\nSvet Autor:Dnevni avaz01. sep. 202119:57\nKristijan Šmit Foto: BETAPHOTO/STA/Nebojsa Tejic\nVisoki predstavnik u Bosni i Hercegovini Kristijan Šmit rekao je danas na Bledu da je Evropska zajednica donekle zakazala kada je reč o procesu proširenja, a posebno kada su u pitanju Severna Makedonija i Albanija.\nDodik: Zbog Šmita ne idem na samit „Brdo- Brioni“\nDžaferović: Ulazak BiH u EU i NATO bi relaksirao odnose na Zapadnom Balkanu\nOn se osvrnuo na govor premijera Albanije Edija Rame, koji je rekao da zemljama Zapadnog Balkana nije ostavljen prostor za razgovor, složivši se s njim, ali istovremeno izražavajući nadu da će EU raditi više, te da će se u budućnosti, pokatai da nije bio u pravu.\n„Evropska unija je živa organizacija i znamo i razumemo da ovih šest zemalja zapadnog Balkana moraju da budu deo Evropske unije. Neki smatraju da stanovništvo ovih zemalja gubi poverenje u evropski projekat“ upozorio je Šmit.\nNapominje da se ne može reći godina kada će neke od zemalja biti deo EU, ali sve su to i razlozi zašto je Evropska komisija promenila pristup jer je potrebno da ljudi osećaju da postoji zabrinutost za njih. Međutim, kako je rekao, ostaje još mnogo toga da se uradi, od vladavine prava do ekonomske strukture.\nGovoreći o činjenici da član Predsedništva BiH Milorad Dodik nije prisutan na današnjem Bledskom strateškom forumu, visoki predstavnik je naglasio da blokade ne mogu biti deo politike, već da zapravo pokazuju slabost.\n„Sedimo ovde i razmenjujemo argumente i pokušavamo da nađemo rešenje za razvoj i zato svako treba da bude pozvan i prisutan“ zaključio je Šmit.\nŠmit je jedan od učesnika panela pod nazivom „Budućnost Evrope – proširenje“ održanog u okviru Bledskog strateškog foruma, kojem su prisustvovali presedavajući i član Predsedništva BiH Željko Komšić i Šefik Džaferović, kao i visoki zvaničnici iz drugih zemalja Zapadnog Balkana.\nBled forumKristijan ŠmitMilorad DodikSlabost


VojvodinaCafe - Lažu pacijente kako bi im izvukli svaki dinar\nLažu pacijente kako bi im izvukli svaki dinar\nVest objavljena: 13.06.2012 12:21\nTražeći bolju zdravstvenu zaštitu kod privatnika, posebno u ginekološkim ordinacijama, neretko se dešava da Novosađanke postaju žrtve pohlepe lekara, koji im kako bi došli do novca, iznose najcrnje prognoze u vezi sa zdravljem.\nJedna od budućih majki iz Novog Sada, nakon pregleda u privatnoj ginekološkoj ordinaciji, u koju je otišla na osnovu preporuke, istraumirana je najcrnjim prognozama, čiji je zaključak bio da mora prekinuti trudnoću, ali i izvaditi jajnike. Posle višednevne traume, odlučila se da ode kod drugog ginekologa, koji je konstatovao da je priča o raku potpuno suluda. Nakon olakšanja, ova žena, ali ni njen partner, nisu imali snage, ni želje da o svemu obaveste inspekcijske organe, a računali su i na to lekar koji je izvršio pregled radi i u Betaniji, u koju će buduća majka uskoro na porođaj. Zbog toga ni Radio 021 ne otkriva o kojoj je oradinaciji i lekaru reč.\nIpak, nameće se pitanje - da li je reč o potpuno nestručnoj osobi, koja se diplome Medicinskog fakulteta dokopala zahvaljujući našem nepotističko-korupcionaškom obrazovnom sistemu ili o osobi kojoj Hipokratova zakletva ne znači ništa i koja bez obzira na posledice, samo želi novac. Postoji i mogućnost da je reč o savesnoj proceni, ali sudeći prema rečima jednog od ginekologa iz Betanije, koji nije želeo da mu pominjemo ime, verovatnoća za to je mala, jer mnogim lekarima koji obavljaju privatnu praksu prioritet predstavlja novac.\nTo potvrđuje još jedna od Novosađanki s kojima smo razgovarali, a koja kaže da je do privatne ordinacije otišla nakon što joj je u sedmoj nedelji trudnoće lekarka u Domu zdravlja rekla da joj se čini da ima nešto više tečnosti, što možda i nije dobro. Lekarka se na toj oceni i zadržala, budući da joj je naša sagovornica rekla da hoće da uradi kiretažu. Odlučila se da ode po još jedno mišljenje, odnosno da vidi koliko bi intervencija koštala kod privatnika, budući da je u Betaniji procedura duža. "Da bi na kraju na ultrazvuku rekao kako mu je "sumnjiv kvalitet ploda", tim rečima je rekao. Kako je uočio više tečnosti nego što je normalno u toj nedelji trudnoće i da to može da mi bude razlog da prekinem trudnoću. A bila sam u emotivnom haosu i dilemi da li da to uradim ili ne", kaže naša sagovornica.\nTada je u toj ordinaciji cena abortusa bila 18.000 dinara, a naša sagovornica kaže da je otišla kod još jednog privatnika, koji je donekle potvrdio prethodna mišljenja, s razlikom da ne postoji nikakv razlog za nužan prekid trudnoće. Nije bilo ubeđivanja da se izvrši abortus, a i cena ove usluge bila je za trećinu niža. "Ne verujem da su privatni lekari nestručni, ali verujem da su im finansije jako bitne. To su za njih rutinski postupci, manje - više im je svejedno da li će uraditi abortus ili ne, ali pare su dobrodošle. Sam pregled je meni tada bio 6.000 dinara, a kada se sve sabere nije reč o maloj sumi", priča ova Novosađanka.\nČak i da se ovakve stvari ne dešavaju, više je nego poželjno konsultovati se sa više lekara, ali je problem što svaka konsultacija košta, jer vlastodršcima ne pada na pamet da urede sistem kako bi za obavezno zdravstveno osiguranje bila obezbeđena pristojna zdravstvena zaštita. Predsednik Udruženja "Pravo na zdravlje", Miroslav Petrović, kaže za Radio 021 da je problem u nedostatku propisa i nezavisnih regulatornih tela u oblasti zdravstva, ali i u tome što zakoni koji regulišu prava pracijenata počivaju na diskriminaciji i korupciji.\n"Kroz dopunski rad, prepodne radim privatno, popodne radim državno, mi imamo državno zdravstvo koje služi za formiranje lažnog privatnog sektora, gde se više ne zna ko gde radi. Treba razumeti pacijente koji realno nemaju kome da se obrate. Njihov strah je opravdan, jer će sutra doći u to porodilište, a ona iz Novog Sada, ne može da dođe da se porodi u Beogradu", objašnjava Petrović.\nOni malobrojni koji se odluče da isteruju pravdu, mogu uz pomoć advokata zaštitu potražiti na sudu ili se obratiti etičkim komitetima lekarske komore, ali ni jedan ni drugi način, sa stanovišta zaštite prava pacijenata nisu efikasni, smatra Petrović. "Plašim se da ćemo se još dugo vremena morati snalaziti i trčati od lekara do lekara. Jednostavno, ne postoji kontrola kvaliteta zdravstvnih ustanova u Srbiji", zaključuje Petrović.


Podrška okasnelim đacima - juGmedia\nPodrška okasnelim đacima\nPROKUPLJE – Članovi Volonterskog centra realizovali su akciju animiranja podrške u pogledu obrazovanja kako bi motivisali učenike Škole za obrazovanje odraslih u Prokuplju da nastave da pohađaju i završe školu. Cilj akcije je promovisanje pozitivnog odnosa prema školovanju i isticanju značaja obrazovanja.\n“Razgovarali smo sa đacima Škole za odrasle sa ciljen da ih animiramo i stavima akcenat na druženje tokom školovanja. Pokušali smo da ih motivišemo tako što smo im predočili da jedino ako su obrazovani mogu da poboljšaju uslove života. Ponudili smo im pomoć i podršku u učenju, razmenili brojeve telefona. Ukazali smo im i na značaj prijateljstva i druženja tokom školovanja, ponudili da budu deo „našeg sveta“, da se druže i izlaze sa nama , rekla je Sofija Đukić, učenica Gimnazije u Prokuplju i jedna od četrdesetak aktivnih volontera prokupačkog Volonterskog centra koga čine učenici osnovnih i srednjih škola sa teritorije ove opštine.\nTim za zaštitu dece\nSvečanost na niškom Univerzitetu\nPosao za 400 medicinskih radnika, konkurs otvoren do 31. maja\nVlada Srbije i Ministarstvo zdravlja doneli su odluku da zaposle 400 najuspešnijih medicinskih radnika sa srednjom stučnom spremom u zdravstvenim ustanovama…\nDA LI STE ZNALI? Prvi doček na trgu u celoj bivšoj Jugoslaviji organizovan u Leskovcu, o tome izveštavao i Euro News (VIDEO)\nBila je oštra zima 1996. godine, ali to nije smetalo da se na Širokoj čaršiji okupi čak 5.000 Leskovčana, što je preneo i „Euro News“, u vreme…\nPripadnici Ministarstva unutrašnjih poslova u Nišu zaplenili su četiri pištolja, dve puške, poluautomatski pištolj, 1.628 komada municije i 590…


Šatori - Blic Online\n"OVAJ TALAS NOSI I TEŽU KLINIČKU SLIKU" U Boru ukupno zaraženo 386 pacijenata, postavljeni šatori ispred ambulanti za KOVID PACIJENTE\nPodaci Zavoda za javno zdravlje "Timok" u Zaječaru pokazuju da je na području grada Bora ukupno 386 osoba pozitivno na korona virus, saopštile su gradske vlasti.\nU šatorski karantinu koji se nalazi u Brodu u Zmaj Jovinoj ulici, u toku noći smeštene su 23 osobe koje su ušle u ovu opštinu na graničnom prelazu, potvrdio je komandant opštinskog Štaba za vanredne situacije Ilija Jovičić.\nU karantin određen za državljanje BiH koji od danas ulaze u zemlju na graničnom prelazu Gradiška, prvog dana ove mere, niko nije smešten.\nU šatore za izolaciju putnika koji ulaze u Republiku Srpsku, odnosno BiH, na graničnom prelazu Gradiška, još niko nije smešten.\nSPREČAVANJE ŠIRENJA VIRUSA Počinje postavljanje šatora na granicama u BiH\nMinistarstvo odbrane u Savetu ministara već dobija zahteve za pružanje pomoći civilnim organima u sprečavanju širenja virusa korona u posebnim objektima (šatorima) za smeštaj lica koja dolaze u BiH iz inostranstva, nakon što je Predsedništvo BiH na vanrednoj sednici donelo odluku o angažovanju Oružanih snaga BiH za te potrebe, izjavio je Srni zamenik ministra odbrane Mirko Okolić.\nSve više državljana Bosne i Hercegovine, koji se trenutno nalaze u inostranstvu, odustaje od povratka kući kako iz preventivnih razloga, tako i zbog toga što, kako kažu, ne žele da provedu 14 dana u karantini na granici.\nPUCNJAVA U BEJRUTU Razmena vatre na protestima, zapaljeni šatori demonstranata\nSukobi između pristalica libanskog provremenog premijera Saada Haririja i šiitske grupe Hezbolah u Bejrutu prerasli su kasno sinoć u razmenu vatre. Na snimku libanske medijske kuće LBCI vidi se jaka pucnjava oko mosta Kola u Bejrutu, ali njen izvor nije jasan. Za sada nema izveštaja o povređenima.\nTURISTI PANIČNO POSKAKALI Uključio se u program uživo, a onda su iza njega počeli DA LETE ŠATORI (VIDEO)\nOvi turisti sigurno nisu bili spremni za...vetar!\nPolicija zabranila šatore: Radnici će noć provesti pred kapijom TTU\nRadnici TTU koji mesecima štrajkuju zbog neisplaćenih plata i neuplaćenih doprinosa, danas pred kapijom svoje bivše fabrike u Tuzli nisu postavili šatore kako su to bili najavili prošle sedmice.\nKolinda Hrvatskoj vojsci preporučuje šatore ZA DVOJE: Lakše je da se čovek ugreje ako su dva tela JEDNO PORED DRUGOG\nPredsednica Hrvatske Kolinda Grabar Kitarović posetila je vojni kamp "Josip Jović" u Udbini i prisetila se svojih vojničkih dana davajući savete vojnicima.\nPRIPREME ZA DOČEK Postavljaju se šatori, probe na bini od 18.00\nNa prostoru ispred Doma Narodne skupštine u toku su poslednje pripreme pred početak velike žurke i večerašnje nastupe Bijelog dugmeta i Ace Lukasa.\nHrvatski MUP: Uklonićemo šatore u Srbu najkasnije do sutra\nMinistar unutarnjih poslova u tehničkoj hrvatskoj vladi Vlaho Orepić tvrdi da će to ministarstvo postupiti u skladu sa zakonom kada je reč o uklanjanju šatora Autohtone-Hrvatske stranke prava (A-HSP) u Srbu, gde Srbi i Hrvati antifašisti svake godine obeležavaju Dan ustanka, koji se u tom mestu dogodio 27. jula 1941. godine.\nHRVATSKA Radikalna desna A-HSP preti: Ne dirajte šatore u Srbu, mogla bi se "upaliti šibica"\nNa makedonskoj granici je nikao MIGRANTSKI GRAD\nNa hiljade šatora načičkano je na granici Grčke i Makedonije, gde se u izbegličkom kampu Idomeni trenutno nalazi oko 10.000 izbeglica.\nKosovski parlament izabrao je večeras lidera DPK Hašima Tačija za predsednika Kosova.\nKAMPOVANJE NA TRGU Kosovska opozicija ostaje u šatorima dok vlada ne podnese ostavku\nPristalice kosovske opozicije, koja nastoji da onemogući izbor Hašima Tačija za predsednika, uprkos jakoj kiši koja je padala, noć su proveli u šatorima ispred zgrade vlade i skupštine zahtevajući da vlast podnese ostavku i raspiše vanredne izbore. Oni se protive i izboru Hašima Tačija za predsednika Kosova.


U školama bi trebalo raditi PCR i antigenske testove kako bi se izbeglo vraćanje na onlajn nastavu u slučaju novog talasa epidemije korona virusa, preporučio je danas evropski ogranak Svetske zdravstvene organizacije (SZO).\n“Letnji meseci pružaju priliku vladama da uvedu paket mera koje će doprineti smanjivanju stope zaraze i izbegavanju zatvaranja škola”, naveo je direktor evropskog ogranka SZO Hans Kluge.\nU zajedničkom saopštenju sa Uneskom i Unicefom ocenjuje se da je zatvaranje škola “negativno uticalo na obrazovanje i socijalnu i mentalnu dobrobit dece i mladih”.\n“Ne možemo da dozvolimo da deci budu uskraćeni obrazovanje i razvoj zbog pandemije”, poručio je Kluge.\nSZO smatra da zatvaranje škola treba da bude krajnja mera i to samo u slučaju “eksplozije broja zaraženih ili ako širenje zaraze ne može da se kontroliše nekom drugom merom”.


Priština želi da se UNMIK zameni misijom Evropske unije\nAnaliticar Ylber Hysa, director nevladine organizacije Kosovska incijativa za civilno drustvo- Kaci kaze kako spada medju one koji su jos ranije hteli da istaknu ulogu koju Kosovo treba da ima u dugorocnom planu u odnosu na evroatlanske integracije i da to treba imati u vidu i kada je u pitanju medjunarodna misija , kako bi se Kosovo pripremilo za put koji ne vodi samo ka nezavisnosti vec ka nezavisnosti plus.\n“Mislim da bi bilo gubljenje vremena i za Brisel i za nas ako ne pocnemo razmisljati o ovom procesu”, kaze gospodin Hysa, dok Belul Beça, predsednik Inicijativnog odbora Evropskog pokreta na Kosovu ocenjuje kako nema druge alternative , sem integracije Kosova u Evropsku uniju.\n“Kosovo bez alternative jednog dana treba da se integrise u Evropsku uniju, zato je u interesu sirenja evropskih vrednosti , humanizma i u interesu je Kosova da se otvore vrata saradnje sa Evropskom unijom i da jedna takva admnistracija bude fuzija za zajednicke interese”, kaze gospodin Beça i istice kako je Evropska unija i ovih pet godina bila prisutna na Kosovu, tako da je i integracija laksa.\nSa idejom evropeizacije misije se slazu i predstavnici kosovskih Srba. Dragisa Krstovic, sef Poslanicke grupe Koalicije “Povratak” kaze kako takav process nije u suprotnosti sa bilo cijim interesima na Kosovu: “Ja sam u potpunosti saglasan sa stavom da umesto misije UN na Kosovo dodje misija Evropske unije i da Kosovo jednostavno bude problem koji treba da se bavi Evropska Unija”.\nYlber Hysa smatra kako restrukturiranje aktuelne medjunarodne misije treba da prodje kroz odredjenu fazu reformisanja: “Transformacija UNMIK-a treba da ide ka tome da prenese sto vise ovlascenja na domace institucije kako bi se izgradilo partnerstvo, koje ce voditi tome da UNMIK na kraju nadgleda process, sa pravom veta na procese koji se su deo rezervisanih ovlascenja i zasto ne ulogu evroatlanskih struktura u ovom procesu”.\nBelul Beça, komentarisuci strah Albanaca od evropske misije, zbog jacih veza sa SAD i njene nemogucnosti da direktno utice na eventualne odluke, kaze: “Mislim da je koncept sa kojim su Albanci aktuelno preokupirani prevazidjen , posto je formiranje sjedinjenih evropskih drzava koncept koji su lansirale SAD tokom 1942 godine, tokom rata, tako da cinjenicom da su amerikanci ucinili napore da se formira Evropska unija govori o americkom interesovanju da se u Evropi formira zajednicka admnistracija”.\nPredlogu za evropeizaciju medjunarodne misije na Kosovu, koji je spomenut u nastupima evropskih i kosovskih zvanicnika, prema misljenju analiticara svakako treba da prethodi relaksiranje uloge UNMIK-a kroz prenosenje ovlascenja domacim institucijama.


Pod sloganom “Na krilima znanja” do 1. maja održava se ovogodišnji “NOU fest”. Zbog pandemije koronavirusa deveti Regionalni sajam obrazovanja ima elektronsku formu, pa će visokoškolske ustanove svoje studijske programe predstavljati na digitalnim platformama.\nSve neophodne informacije o raspoloživim smerovima i uslovima upisa budući studenti moći će da pronađu na sajtu i Fejsbuk stranici Regionalnog tima podrške za nauku, obrazovanje i umetnost, “NOU tim”-a.\n“NOU fest” je jedan od najvećih i najznačajnijih sajmova obrazovanja u našoj zemlji. Na ovoj manifestaciji tradicionalno učestvuje više od trideset fakulteta i visokih škola iz cele Srbije, prenosi portal TV Pomoravlje.


'Ovo sam očekivao, emocije nekad ne mogu da se suzdrže'\nIzvor: N1 televizija, 04.Nov.2018, 04:15\n"Ovo sam očekivao, emocije nekad ne mogu da se suzdrže"\nTrener košarkaša Crvene zvezde Milan Tomić posle pobede protiv Cedevite u derbiju 6. koa kola ABA lige istakao je da je njegova ekipa odigrala baš kako je očekivao.\nLider regionalnog takmičenja, i posle poraza Mega Bemaksa od Partizana jedina ekipa sa maksimalnim učinkom u prvenstvu, nije imao problema protiv najboljeg hrvatskog tima.\n"Mislim da smo odigrali kvalitetnu utakmicu, isključujući >> Pročitaj celu vest na sajtu N1 televizija << poslednjih pet minuta kada je bilo dosta nervoze. To je isto deo košarke i igrači nekada ne mogu svoje emocije da suzdrže. Odigrali smo onako kako sam očekivao, svih 40 minuta i sada se pripremamo za naredne utakmice," rekao je Tomić.\nNjegov kolega Slaven Rimac je naglasio da posle ubedljivog poraza nema mnoigo toga da se kaže.\n"Crvena zvezda je kontrolisala igru od početku i razlika je tokom utakmice rasla. Mislim da je za nas dobrih 15 poena razlike jer je više išlo ka 30 nego prema ovih 15. Mi nismo u zavidnoj situaciji, ali i meni kao treneru i igračima mora da bude stalo da ličimo na ekipu. Danas to nije bio slučaj. Nismo bili čvrsti, razgovarali smo sa sudijama... Mislim da je puno posla pred nama i ne očekujem lagan period," istakao je Rimac posle četvrtog poraza svog tima.\nSportske.net: Tomić zadovoljan, treneru Cedevite ''minus 15'' i nije tako loše


Asocijacija za afirmaciju kulture, ASK | Unija Poslodavaca Srbije\nAsocijacija za afirmaciju kulture, ASK\nAsocijacija za afirmaciju kulture, ASK je udruženje građana koje više od sedam godina afirmiše različite aspekte kulture u svakodnevni život građana, naročito mladih. Profesionalci iz civilnog, korporativnog i javnog sektora 2015. godine osnivaju ASK sa idejom da svojim vremenom, znanjem i kontaktima utiču pozitivno na društvo u kome žive. Organizacija se u svom začetku bavila humanitarnim aktivnostima, ali je vremenom kroz više od 100 različitih projekata, kampanja i konsultantskih usluga za više od 30.000 mladih rastao i sam ASK.\nASK danas osnažuje mlade da kroz različite oblasti poput aktivizma, preduzetništva i brige o zaštiti životne sredine postanu aktivni nosioci promena u svojim lokalnim zajednicama.\nPored projektnih aktivnosti ASK je pokrenuo i ASK centar za edukaciju, kako bi kroz dodatne obrazovne sadržaje pružio dodatna znanja i veštine svojim sugrađanima. Dodatno, korišćenjem ASK Centra za edukaciju, naši partneri iz civilnog i korporativnog sektora doprinose samoodrživosti ASKa i njegovih primarnih aktivnosti.\nU cilju transparentinijeg trošenja sredstava za realizaciju jednog od najprepoznatljivijih i finansijski najvećih projekata osnivači ASK-a su osnovali još jedno udruženje pod nazivnom „Svetionik znanja“ koje suštinski predstavlja deo Asocijacije za afirmaciju kulture čiji se članovi i bave sprovođenjem projekta Svetionik znanja. ASK je od nedavno član Unije poslodavaca Srbije i trudićemo se da zajedničkim aktivnostima utičemo i uspostavimo bolje ekološko i poslovno okruženje


Koliko Evropa ulaže u trku za "osvajanje svemira"? | Kamatica\nPočetna > analiza > Koliko Evropa ulaže u trku za "osvajanje svemira"?\nKoliko Evropa ulaže u trku za "osvajanje svemira"?\nTekst objavljen: 26.06.2021 12:00\nEvropski poverenik za unutrašnje tržište Tijeri Breton zvanično je pokrenuo novi svemirski program EU vredan skoro 15 milijardi evra\nRadi se o dosad najvećem svemirskom budžetu za EU, za razdoblje 2021-2027, koji bi trebalo da pomogne Uniji da se zadrži trci za osvajanje svemira.\n"Evropa ima sve što je potrebno da bi i dalje bila globalna svemirska sila. Imamo talente, industrijske kapacitete i tehnološko vođstvo. Imamo iskustvo ambicioznih svemirskih misija i programa svetske klase poput Kopernika i Galileja. Možemo se osloniti na izvrsnost i stručnsot naše svemirske agencije ESA-e i u središtu smo najboljih naučnih projekata", rekao je Breton na predstavljanju programa.\nU poslednjih 20 godina, ESA je razvila sisteme Kopernika, Galileo i EGNOS. Kopernik je u međuvremenu postao najveći pružalac slobodnih i otvorenih podataka za posmatranje Zemlje u svetu.\nU novom razdoblju finansiranja, ESA se nada da će Kopernika podići na sledeći nivo i nastaviti misije širenja Sentinela, koje će poboljšati evropske sposobnosti nadzora svemira.\nNovi svemirski program takođe će obnoviti Galileo, evropski civilni globalni satelitski navigacioni sistem, do kraja 2024. godine. Projekat će iskoristiti EU sredstva za razvoj novih tehnologija, tačnije novih navigacionih proizvoda i usluga za tržišta u nastajanju poput samovozećih automobila, autonomnih bespilotnih letelica i IoT-a.U narednih šest godina očekuje se takođe priprema i projektovanje Govsatkoma, novog programa koji bi trebalo da omogući sigurnu povezanost i sigurnost prostora za praćenje opasnosti u svemiru.\nUkupni budžet svemirskog programa iznosiće 14,88 milijardi evra, od toga je devet milijardi namenjeno za Galileo i EGNOS, za Kopernik 5,4 milijardi i za Govsatckom oko 400 miliona evra.\nPoverenik Breton je upozorio da svemir širom sveta prolazi kroz masovnu transformaciju i brzu industrijalizaciju.\n"Da bi Evropa zadržala svoje vođstvo, moramo preispitati način na koji pristupamo svemiru. Moramo se prilagoditi brzom razvoju i predvideti novi. Moramo postaviti ambiciozan - i remetilački - svemirski program za budućnost: 'Biti dinamičniji, inovativniji i rizičniji!' I to ćemo učiniti", dodao je Breton.\nOsim modernizacije postojeće svemirske infrastrukture, EU želi da izgradi savremeni i autonomni svemirski sistem povezivanja.\nČetiri su glavna cilja: pružiti brzi širokopojasni internet svima u Evropi, a potencijalno i u Africi; izbeći zavisnost od inicijativa van EU; lansirati Evropu u eru kvantne sigurnosti, zaštititi je od sajber i hibridnih pretnji; te zadržati kontinent povezanim na pouzdan, isplativ i siguran način šta god da se dogodi.\nTrenutno EU ima oko 230.000 radnih mesta u svemirskom sektoru, a Agencija EU za svemirski program predviđa da će do 2025. godine broj radnih mesta u tom sektoru narasti na više od 400.000.Evropski parlament i države članice dogovor o svemirskom programu postigle su u decembru 2020. godine.\nOdbor za industriju, istraživanje i energetiku (ITRE) Evropskog parlamenta bio je zadužen za pregovore i za izvestioca je imenovao Masimiliana Salinija (EPP, Italija).\nOdbor ITRE izglasao je konačni tekst 26. aprila, dan kasnije tekst je odobren na plenarnoj sednici i uredba je stupila na snagu 12. maja.\nParlament se u toj uredbi saglasio sa uspostavljanjem svemirskog programa i agencije EU za svemirski program koja zamenjuje i nasleđuje Evropsku agenciju za GNSS. Zastupnici su tada tražili od Komisije povećanje budžeta sa 14,2 na 15 milijardi evra, i predložili povećanje učestvovanja malih i srednjih preduzeća (MSP) tako da za ugovore koji premašuju deset miliona evra, javni naručilac osigurava da se najmanje 30 odsto vrednosti ugovora podugovara sa kompanijama izvan skupina glavnog izvođača, posebno kako bi se omogućilo prekogranično učestvovanje MSP-ova.\nevropska unija evropa svemirski program svemir


Alijev: Nadam se da Jerevan neće pokušati da revidira sporazume o Karabahu - 11.01.2021, Sputnik Srbija\nPredsednik Azerbejdžana Ilham Alijev izrazio je uverenje da Jerevan neće pokušavati da revidira sporazume o Nagorno-Karabahu zaključene 9. novembra. 11.01.2021, Sputnik Srbija\nsukob u nagorno-karabahu, svet, vesti, ilham alijev, vladimir putin, nagorno karabah, azerbejdžan, rusija\n16:54 11.01.2021 (Osveženo: 01:06 26.08.2021)\n© Sputnik / Mihail Klimentьev / Uđi u foto-galerijuPredsednici Azerbejdžana i Rusije, Ilham Alijev i Vladimir Putin na sastanku u Moskvi\n„Situacija koja se razvila između Jermenije i Azerbejdžana i razvijala tokom godina, na kraju je razrešena. Siguran sam da neće biti pokušaja jermenske strane da revidira izjavu od 9. novembra, kako bi oba naroda našla snage i mudrosti da razmišljaju o budućnosti“, rekao je Alijev na sastanku sa predsednikom Rusije Vladimirom Putinom.\nAlijev je dodao da će Jermenija imati železničku vezu sa Rusijom preko teritorije Azerbejdžana.\n„Posle više od 30 godina, Azerbejdžan će saobraćajnom vezom preko teritorije Jermenije biti povezan sa Nahičevanskom Autonomnom Republikom Azerbejdžana, a Jermenija će preko teritorije Azerbejdžana imati železnički pristup do Rusije i Irana“, objasnio je Alijev.\nOn je dodao da će Azerbejdžan takođe imati pristup Turskoj preko Republike Nahičevan.\nPutin: Prekinuto krvoproliće\nSa svoje strane, predsednik Rusije Vladimir Putin izrazio je zadovoljstvo što je uspelo da se prekine krvoproliće u Karabahu i istakao da se situacija normalizuje.\n„Želim da izrazim zadovoljstvo što smo ipak uspeli da okončamo borbena dejstva, krvoproliće i kako smo upravo govorili o rezultatima današnjeg rada, mirovna misija ispunjava svoju funkciju i situacija u celini se postepeno vraća u normalu“, rekao je Putin tokom bilateralnog sastanka sa Alijevim.\nOn je istakao da je danas potpisana zajednička izjava koja se zasniva na težnji da se situacija dugoročno reši što je izuzetno važno.\nAlijev i jermenski premijer Nikol Pašinjan doleteli su u ponedeljak u Moskvu na pregovore sa Putinom koji su trajali oko četiri sata. Sastanak je održan na inicijativu ruskog predsednika. Razgovarano je o situaciji u Nagorno-Karabahu.


Vesti online / Vesti / Zanimljivosti / Otkrivena granica: Duže od ovoga ljudi ne mogu da žive\nStatističari sa Univerziteta u Tilburgu i Roterdamu istraživali su podatke iz poslednje tri decenije vezane za 75.000 Holanđana kojima je upisana tačna starost u trenutku smrti, prenosi hrvatski Express.\n- U proseku živimo duže, ali najstariji među nama nisu postajali stariji u poslednjih trideset godina - objasnio je profesor Džon Ajnmal, vodeći naučnik istraživanja.\n- Očigledno je da je očekivani životni vek porastao. Međutim, nedvosmisleno postoji zid i ta gornja granica se nije promenila - dodao je profesor, istakavši da se u Holandiji broj osoba koje su napunile 95 godina skoro utrostručio.\nAjnmal ističe da pojedini ljudi ipak pobijaju standarde, poput slučaja Francuskinje Žan Kalment, osobe koja je naduže živela, a da je to moglo sa sigurnošću da se utvrdi na osnovu njenog izvoda iz matične knjige rođenih. Žan Kalment umrla je 1997, u 123. godini (imala je 122 godine i 164 dana).


Kadeti četvrte generacije SIPA-e položili zakletvu - Klix.ba\n3.1.2013. u 14:22\nČetvrta generacija kadeta Agencije za istrage i zaštitu BiH (SIPA) potpisala je danas ugovor o radu i položila svečanu zakletvu pred ministrom sigurnosti BiH Fahrudinom Radončićem, čime su i zvanično započeli rad u ovoj policijskoj agenciji.\nDa bi počeli raditi u SIPA-i 43 diplomirana kriminalista, ekonomista i pravnika prošli su rigoroznu selekciju i postigli zavidne rezultate.\nDirektor SIPA-e Goran Zubac izjavio je da je veoma važno što danas 43 kadeta dobijaju posao, jer, kako je naveo, ako godišnje uzmu u rad samo po jedan predmet to su 43 predmeta.\n"Obuka nije izdatak već ulaganje u kadrove i budućnost", rekao je Zubac i dodao da će kadeti biti raspoređeni na dužnosti unutar svih organizacionih jedinica SIPA-e.\nOn je naglasio da će SIPA nastaviti da sprovodi ono što je zacrtala, a to je borba protiv terorizma, organizovanog kriminala, sistemske korupcije.\n"Ako nam je 2012. godina bila najbolja po rezultatima, ni 2013. godina neće biti ništa lošija, ako neće biti i bolja", poručio je Zubac.\nMinistar sigurnosti BiH Fahrudin Radončić naglasio je da je SIPA reprezentativna agencija i uzor drugim policijskim agencijama, te da se upošljavanjem mladih, edukovanih kadrova i dodatno osposobljava da vrlo uspješno vodi borbu sa organizovanim kriminalom, terorizmom i korupcijom.\n"Ova godina će biti godina borbe protiv korupcije i SIPA je jedna od glavnih poluga društva u toj borbi", izjavio je Radončić i dodao da se mora uraditi sve da se poveća sigurnost svih građana u BiH, a time i policijskih službenika.\nRadončić je ocijenio da policijske strukture rade dobro i vrlo odgovorno, a da je na vlastima da im omogući bolje materijalne i finansijske uslove, te pozvao tužilaštva i pravosuđe da kazne za napade na "policijsku uniformu" budu maksimalne.\nOn smatra da se kaznenom politikom može poboljšati sigurnost građana BiH, te da pravosuđe mora da radi svoj posao, a vlasti da obezbijede uslove za smještaj i što brže omoguće izdržavanje kazne za one koji su pravosnažno osuđeni.\n"U ovom trenutku imamo više stotina lica koja hodaju sa pravosnažnim presudama i mora doći vrijeme da to prestane i da onaj ko počini krivično djelo odmah ide i na izdržavanje kazne", zaključio je Radončić.


Vesti online / Sport / / Klipersi trejduju Tea u Popovićev San Antonio?\nKapiten reprezentacije Srbije pre nekoliko dana se vratio na parket posle pauze zbog povrede, ali postoji mogućnost da obuče dres novog kluba.\nKako prenosi portal "clipperholics.com", klub iz "grada anđela" razmišlja o mogućem trejdu plejmejkera i to u San Antonio Sparse.\nDebitantska sezona Teodosića u Klipersima nije bila sjajna jer je iskusni plejmejker dugo bio povređen, pa je na 45 utakmica prošle sezone prosečno beležio 9,5 poena, 2,8 skokova i 4,6 asistencija.\nTrener Dok Rivers već je potvrdio da će prednost na toj poziciji imati Patrik Beverli i Šaj Aleksander, dok bi će problem Klipersima predstavljati i njegova plata koja će ove sezone iznositi 6,3 miliona dolara.\nZbog toga bi mogao da pređe u redove Sparsa koji su već neko vreme u periodu tranzicije posle izuzetno uspešne i trofejne generacije. Greg Popović je pre dolaska Tea u NBA ligu bio zainteresovan za usluge srpskog reprezentativca, a sada bi mogao da se dodatno angažuje oko transfera jer mu je startni plejmejker Dežonte Marej povređen.\nNova sezona NBA lige počinje 16. oktobra.\nNBA Šta je trener Klipersa rekao o igri Teodosića?\nKOŠARKA Džordan ne razume Teodosića, ali ga voli\nNBA Lepe vesti "preko bare": Teo se vraća


Francuska štiti umjetnost od terorista i varvara\nDavid JOJIĆ 02.11.2016 21:04\nFrancuski predsjednik Fransoa Oland saopštio je juče da bi u muzej "Luvr" mogla da budu smještena ugrožena umjetnička djela iz Iraka, Sirije i drugih zemalja u kojima bjesni rat. Francuski predsjednik je istakao kako bi dragocjena umjetnička djela mogla da se čuvaju u bezbjednom objektu za konzervaciju na sjeveru Francuske.\nNovi objekat bi, prema njegovim riječima, trebalo da bude otvoren 2019. godine u Livenu, koji se nalazi 200 kilometara sjeverno od Pariza.\n"Glavna svrha objekta koji je izgrađen u Livenu je čuvanje i konzervacija umjetnina iz kolekcija koje se trenutno čuvaju u muzeju 'Luvr'", istakao je Oland na svečanom otkrivanju ploče kojom je obilježena lokacija na kojoj će biti otvoren objekat.\nMeđutim, francuski predsjednik dodaje da će ovaj objekat imati još jednu ulogu.\n"Nažalost, događaji, drame i tragedije koji se dešavaju u svijetu doveli su u opasnost dragocjena umjetnička djela jer su teroristi i varvari odlučili da ih unište, posebno u Siriji i Iraku", istakao je Oland.\nFrancuski predsjednik je dodao da će njegova zemlja predložiti preuzimanje umjetnina na konferenciji u Abu Dabiju u decembru ove godine, koja će biti posvećena ugroženoj baštini, a na kojoj će, kako se očekuje, učestvovati oko 40 zemalja.\nNa tom skupu će, kako je najavljeno, biti oformljen i fond sa ciljem da se sakupi 100 miliona dolara kako bi se pomoglo u spasavanju ugroženih umjetničkih djela.\nNa potrebu za izgradnjom objekta za konzervaciju u Livenu ukazano je u junu ove godine kada je "Luvr", zbog poplave u Parizu, morao da iz predostrožnosti evakuiše umjetnička djela iz podruma.\nMuzej "Luvr" je najposjećeniji muzej na svijetu i broji preko osam miliona posjetilaca godišnje. Pored umjetnina koje su izložene u samom muzeju, podrum "Luvra" čuva kolekciju dragocjenih slika, skulptura, egipatskih mumija i mnogih drugih neprocjenjivih predmeta koji su sakriveni od očiju javnosti.\nObjekat koji je izgrađen u Livenu 2013. godine je prvobitno namijenjen za čuvanje i konzervaciju ovih vrijednosti koje se nalaze u podrumu "Luvra". U novom objektu će pored konzervacije umjetnina, raditi i sektor za proučavanje umjetnosti.\nIzložba čudesnih predmeta sa evropskih dvorova u Metropolitenu


Delegacija CBCG na sastanku sa Evropskom centralnom bankom - CBCG\nHome Javnost rada Aktuelno Saopštenja Delegacija CBCG na sastanku sa Evropskom centralnom bankom\nDelegacija CBCG na sastanku sa Evropskom centralnom bankom\nDelegacija Centralne banke Crne Gore koju predvodi guverner dr Radoje Žugić učestvovala je danas na sastanku u Frankfurtu, posvećenom dijalogu na visokom nivou sa Evropskom centralnom bankom (ECB). Delegaciju ECB-a predvodio je Benoît Cœuré, član izvršnog odbora.\nGuverner Žugić prezentovao je predstavnicima ECB-a najnovije podatke koji oslikavaju stanje u ekonomiji Crne Gore, sa posebnim akcentom na stanje u bankarskom sektoru.\n„Crnogorska ekonomija bilježi kontinuirani rast u posljednih šest godina. U prošloj godini je, prema zvaničnim podacima MONSTAT-a, ostvarena stopa rasta od 5,1%, zahvaljujući, prvenstveno, snažnoj investicionoj aktivnosti, kako u javnom, tako i u privatnom sektoru, kao i rastu domaće tražnje i privatne potrošnje“, saopštio je guverner Žugić. „U fiskalnoj sferi su, takođe, zabilježeni pozitivni trendovi zahvaljujući mjerama fiskalne konsolidacije koje Vlada odlučno sprovodi“ dodao je Žugić i istakao da će, prema projekcijama Ministarstva finansija, javni dug od ove godine imati silazni trend.\nGuverner Žugić je istakao da je stanje u bankarskom sektoru osnaženo nakon rješavanja pitanja vezanih za ranjive banke, što potvrđuju odlični pokazatelji ključnih bilansnih pozicija kod 13 banaka koje posluju u Crnoj Gori. Aktiva banaka, u iznosu od 4,6 milijardi eura, je na istorijskom maksimimu, a stabilnost sistema potvrđuje i izuzetno visok koeficijent solventnosti koji iznosi 19,5%. Nekvalitetni krediti se u kontinuitetu smanjuju i trenutno iznose 4,75% od ukupnih kredita, što je značajan pad u odnosu na 2011. godinu, kada je, podsjetio je guverner Žugić, nivo NPL-a iznosio 25,9%. Kamatne stope i dalje imaju tendenciju pada. Uprkos niskim pasivnim kamatnim stopama, depoziti rastu, što je dokaz povjerenja u bankarski sistem.\nU nastavku sastanka, viceguverneri CBCG, Nikola Fabris i Miodrag Radonjić, prezentovali su predstavnicima ECB-a makroekonomske trendove u Crnoj Gori, status pregovora naše zemlje sa Evropskom unijom, kao i upravljanje međunarodnim rezervama i efekte monetarne politike CBCG.\nTokom dijaloga, diskutovano je i o ekonomskoj situaciji i razvoju bankarskog sektora u Eurozoni, kao i o monetarnoj politici ECB-a.\nEvropska centralna banka je ponudila sve vidove podrške CBCG u dijelu monetarne politike, a posebno u domenu supervizije.\nDijalog na visokom nivou redovno se održava između Evropske centralne banke i centralnih banaka zemalja kandidata za članstvo u Evropskoj uniji i ima za cilj pripemu ovih zemalja za članstvo u evropski sistem centralnih banaka.


Izvor: Danas, 25.Nov.2020, 19:18\nGetty Images Dijego Armando Maradona, jedan od najboljih fudbalera svih vremena, preminuo je u 60. godini. Nekadašnji reprezentativac i selektor Argentine ranije ovog meseca imao je operaciju začepljenog krvnog suda u mozgu. Ranije je saopšteno i da se Maradona lečio od alkoholizma. Maradona je kao kapiten predvodio reprezentaciju Argentine do titule prvaka sveta 1986. na […]\nMaradona je smatran jednim od najboljih igrača svih vremena...Dijego Armando Maradona, jedan od najboljih fudbalera svih vremena, preminuo je u 60. godini...Nekadašnji reprezentativac i selektor Argentine ranije ovog meseca imao je operaciju začepljenog krvnog suda u mozgu...Ranije je saopšteno i...\n14:59: VOJVODINA NASTAVILA SA RADOM: Dan nakon utakmice nešto lakši! (...\n14:59: Predstava kompanije BodyTraffic odložena za septembar\n14:58: ČEKA GA HAPŠENJE? Navaljni bi trebalo da stigne danas iz Berlin...\n14:58: SPECIJALNO NA "BLICU" Najtačniji, najduži i najtemeljniji GODI...\n14:57: Treća ruska vakcina protiv kovida u civilnom prometu od marta\n14:57: ĐOKOVIĆ PISAO DIREKTORU GREN SLEMA: Srbin traži iste uslove za...\n14:57: "Nikad nisam razmišljao o Mančesteru " niti jedne sekunde"\n14:57: CAPUT MUNDI: Derbi Italije - Ronaldo Supermen protiv Lukaku Hulka\n14:56: BOLNE ISPOVESTI JAVNIH LIČNOSTI koji su išli kod Mike Aleksića...\n14:54: Dodik: Neka Ukrajina dostavi dokaze, vratićemo ikonu uz izvinjen...\n14:54: Navalni se vraća u Moskvu posle trovanja\n14:52: DETALJI TEŠKE NESREĆE KOD ZAVLAKE: Mladić skretao sa sporednog...\n14:52: PREDSEDNIK SRBIJE PROŠETAO PROMENADOM: Vučić najavio kad će b...\n14:52: DNK OTKRIO SILOVATELJA NAKON 14 GODINA! Policija nije htela da od...\n14:52: OGLASIO SE MUP O HAPŠENJU MIKE ALEKSIĆA: Sumnja se da je zlosta...\n14:52: LOŠE VESTI SA CRNOG MORA: Dva ruska mornara poginula nakon poton...\n14:52: NA RASPOLAGANJU GRAĐANIMA: Komunalna milicija pomaže u čišće...\n14:52: Đurić pozvan na Bajdenovu inauguraciju\n14:49: VELIKI ŠOK ZA SVE! Miodrag Radonjić stao uz Milenu, pa otkrio d...\n14:47: Sumnja se da je Aleksić seksualno napastvovao 5 učenica, među ...\n14:47: I ZMAJEVI U ANTALIJI: Fudbaleri Voždovca otputovali u Tursku\n14:46: Ambasador Marko Đurić dobio poziv za Bajdenovu inauguraciju\n14:46: Potonuo ruski brod u Crnom moru, dva mornara poginula, traga se z...\n14:45: RASKRNICA ZA ZVEZDINOG KOMANDANTA: Ostaje ili napušta Marakanu!?\n14:44: Jokanović želi opet da radi u Premijer ligi\n14:44: MUP: Aleksić uhapšen zbog sumnje da je seksualno napastvovao pe...\n14:43: Uhapšen čuveni nastavnik glume osumnjičen za seksualno zlostav...\n14:43: U Beogradu uhapšen muškarac zbog sumnje da je seksualno napastv...\n14:41: REALAN CILJ ILI UTOPIJA? Nemački stručnjaci se zalažu za nevi...\n14:40: Dodik: Spreman sam da vratim ikonu Ukrajini, ako dokaže da je nj...\n14:40: Dodik: Spreman sam Ukrajini da vratim ikonu, ako dokaže da je nj...\n14:40: Marija Lukić stala uz devojke koje su prijavile Miku Aleksića: ...\n14:38: UŽIVO, LIVESTREAM: PARTIZAN-ZAGLEBJE(1:0), crno-beli u Beleku ig...\n14:38: Kako je Australijan open postao teniski zatvor\n14:38: Milanović: Vladajuća većina u Banjaluci da podrži konstruktiv...\n14:38: Ko je Miroslav Mika Aleksić, učitelj glume osumnjičen za silov...\n14:38: Savet psihologa za danas: Svi na sneg!\n14:36: "Aleksić je moralna nakaza": Stižu poruke podrške za Milenu Ra...\n14:35: DETALJI NESREĆE KOD LOZNICE Mladić poginuo dok je "golfom" poku...\n14:35: Đerlek: Pokušaćemo da vakcinišemo od 50 do 100 ljudi na sat, ...\n14:34: "TRČALA JE U NJEGOV KREVET"! Razorila porodicu - Marina je dobil...\n14:33: Markovo kale i crkva na Vražjem kamenu na sajtu Srbija 3D\n14:33: VIDEO: Test BMW X3 Plug-In Hybrid\n14:32: Recipročni odgovor: Šta je dovelo do povlačenja Rusije iz Ugov...\n14:31: TABELA KAŽE SLEDEĆE - SRBIJA NAJUSPEŠNIJA! Domaća privreda za...\n14:30: NOVI Tipo i Tipo Cross\n14:30: Vučić: Beograd je svet; Izvinjavamo se što smo bez kape FOTO\n14:29: "MARŠ NA DRINU" NAPISANA JE U NJEGOVU ČAST: Priča o slavnom ko...\n14:29: Treća ruska vakcina protiv korone dostupna od marta\n14:28: SOCCER TIKET DANA: Biće veoma veselo u Engleskoj!\n14:28: U zemljotresu u Petrinji OŠTEĆENO 1.400 privrednih objekata\n14:27: Mihajlović: Struja neće skoro poskupeti, mora više da se uradi...\n14:27: Zimska služba u Kikindi intervenisala na vreme\n14:27: Kandidati za vaterpolo reprezentaciju od sutra na pripremama\n14:27: Za Nikolu Simića u Turskoj počinje ponovno dokazivanje\n14:27: Trofej Superkupa Španije odavno nije sijao sjajnije\n14:26: "MONSTRUM!" Nakon vesti o ZLOSTAVLJANJU Milene Radulović NIKO vi...\n14:26: Đoković je vođa – ovo su zahtevi organizatorima Australijan ...\n14:26: Rusija trenutno proučava 1500 mutacija kovid 19\n14:25: Beograd: Uhapšen vlasnik glumačke škole osumnjičen za silovan...


Gradsko veće Kragujevca formiralo pet tematskih radnih grupa za izradu Strategije održivog razvoja grada | Energetski portal Srbije\nGradsko veće Kragujevca formiralo pet tematskih radnih grupa za izradu Strategije održivog razvoja grada\n06.02. 2018 Srbija\nRadi sprovođenja procesa pripreme i izrade Strategije održivog razvoja grada Kragujevca za period od 2018. do 2028. godine Gradsko veće je na sednici održanoj 1. februara ove godine dalo saglasnost na rešenja o obrazovanju Tematskih radnih grupa za pet prioriteta.\nRadne grupe će biti formirane za unapređenje uslova za razvoj privrede, unapređenje infrastrukture u gradskom i seoskom području, razvoj vanprivrednih i društvenih delatnosti a u okviru nje i tematska radna grupa za zdravstvo i socijalnu zaštitu, zatim tematska radna grupa za zaštitu životne sredine, kao i za unapređenje kvaliteta usluga sistema lokalne samouprave.\nKroz proces pripreme Strategije čiji je cilj definisanje vizije održivog razvoja, određivanje razvojnih pravaca grada Kragujevca i održavanje stabilnog i održivog ekonomskog rasta i zapošljavanja, u određenim fazama izrade, promovisaće se međusektorska saradnja i razmena informacija, kao i uključivanje i koordinacija javnog, privatnog i civilnog sektora u procesu odlučivanja i sklapanje partnerstava među institucijama.\nDeca učila o primeni energetske efikasnosti\nOpštinama pola milijarde dinara za rešavanje ekoloških...


Obojeni program u klubu Elektropionir | CityMagazine\nObojeni program održaće koncert u Beogradu 10. decembra u klubu Elektropionir. ,,Svaka definicija gubitak je slobode“, a Obojeni program svoju slobodu traži kroz energiju i strast, čistu ljubav i beskompromisni rokenrol. Svaki njihov koncert je prilika da se obnovi životna energija i redefinišu životni ciljevi.\nObojeni program je bend koji postoji skoro četiri decenije i od prvog dana nametnuli su se kao sastav sa autentičnim muzičkim izrazom, a tu ,,autentičnost“ nije lako definisati. Branislav Babić Kebra i OP kroz svoju muziku kanališu The Fall, Joy Division, Slits, Raincoats… ali sve vreme uspevaju da ne zvuče kao neko od pomenutih. Obojeni Program su pravac za sebe, muzički izraz koji je nezahvalno upoređivati sa bilo kojim drugim postojećim.\n10. dec 2016, 21.00\nUlaznice za beogradski koncert mogu se nabaviti u Zaokretu (Cetinjska 15) i Kafeu Šikarica (Skadarska 22) po ceni od 600 dinara za prvih 50 ulaznica, redovna cena biće 800, a na ulazu u Elektropionir 1.000 dinara.\nObojeni program će nastupiti i u Zrenjaninu 16. decembra u Vinyl Bassic Cafe-u i – u Novom Sadu 24. decembra u klubu The Quarter!\nNaslovna slika: Jovan Milinov Toba\n26. novembar 2016. Bijelo dugme treći put u Kombank Areni! domaći rok · elektropionir · obojeni program · rok koncert


Još jedna važna investicija na Regionalnoj deponiji Pirot - Poslovni portal o upravljanju otpadom i reciklaži\nBy Reciklaza.biz 3 decembra, 2021\nU skladu sa ugovorom koji je nedavno potpisala Regionalna deponija Pirot danas je počelo dopremanje opreme za liniju za sekundarnu separaciju komunalnog otpada čiji se početak rada u punom kapacitetu očekuje u martu 2022. godine. Celokupno ugovorena oprema, u vrednosti od 860 hiljada evra, trebalo bi do kraja meseca da bude isporučena, kako bi odmah počela montaža, a zatim probni rad.\nNebojša Ivanov, direktor Regionalne deponije Pirot, kaže da je u skladu sa politikom grada Pirota ova aktivnost započeta 2019. godine, kako bi se omogućio jedan nov pristup u upravljanju komunalnim otpadom. Otpočinjanje primarne selekcije otpada i rad postrojenja za sekundarnu separaciju predstavljaće revolucionaran pristup u oblasti upravljanja komunalnim otpadom. Ivanov kaže da se veliki trud ispaltio jer se postepeno ulazi u finalnu fazu. Linija za sekundarnu separaciju otpada biće jedinstvena u Srbiji po svojoj funkcionalnosti , s obzirom da je reč o izuzetnoj, savremenoj opremi koja zahteva i vrlo odgovoran način upravljanja, kaže Ivanov.\nvanov je rekao da će u martu iduće godine linija za sekundarnu separaciju komunalnog otpada dobiti upotrebnu dozvolu, što je još jedan od pokazatelja da su sve aktivnosti na realizaciji ovog projekta bile kvalitetno realizovane.


POVODOM GRANIČNE KRIZE IZMEĐU SRBIJE I HRVATSKE – Crvena akcija / Crvena inicijativa\nPOVODOM GRANIČNE KRIZE IZMEĐU SRBIJE I HRVATSKE\nDobar deo tekuće 2015. godine na području bivše Jugoslavije obeležava neprestani rast nacionalističke politike, govora i napetosti, ali i u Istočnoj i Zapadnoj Evropi, kao i šire. Treba uvek imati na umu da je nacionalizam ideologija vladajuće klase, buržoaska ideologija, koja nameće interes vladajućih slojeva prikazujući ga kao opšti interes.\nPodsećamo da su sa talasom narastajućeg nacionalizma pre tri decenije pripremljeni ratni događaji koje su svojom krvlju, svojim životima i mirom plaćali obični radni ljudi koji su, na kraju, ostajali bez članova porodica, imovine, poslova, često i bez ičega. Nacionalistička ideologija i političke snage koje je zastupaju još uvek zavađaju narode koji su decenijama i vekovima živeli u miru, osim baš u onim periodima kada je nacionalistička ideologija bila najjača.\nNajnovija epizoda u nacionalističkom natezanju naroda koji žive jedan pored drugog u različitim državama ili izmešani, koji zbog toga, dakle, u bilo kojim okolnostima moraju da nauče da žive u miru, jeste granična kriza između Srbije i Hrvatske koju usijavaju članovi i predsednici vlada koje su zavisne od inostranih interesa i politike. I u ovom, najnovijem odmeravanju snaga koja je, formalno, izazvana prolaskom izbeglica sa Bliskog Istoka i Avganistana, u nemogućnosti da nađu rešenje ili nadvladaju jedni druge, obe strane se obraćaju evropskim institucijama za arbitražu i podršku.\nNajvažnija podrška koju oni očekuju i podrazumevaju jeste podrška naroda, u ovom slučaju Srbije i Hrvatske, od pripadnika većinskih naroda, tačnije rečeno. Zato mi pozivamo građane Srbije i Hrvatske, u prvom redu Srbe i Hrvate da ovu podršku uskrate i odbace nacionalističku politiku, uvrede i napetost. Građane Srbije i Hrvatske, ali i sve ostale u svim zemljama Balkana, tište ozbiljniji problemi, najviše kako preživeti u uslovima sveopšte ekonomske i humanitarne krize. Njima treba drugačija politika od ove koja se zasniva na mitovima prozišlim iz ratova devedesetih godina, od ove koja proizvodi besmislene sukobe koji podižu nove barijere u bukvalnom i prenesenom smislu te reči.\nPoznato je, a to je i novija istorija potvrdila, da se ne može rešiti nijedno nacionalno pitanje na Balkanu stvaranjem novih granica, već naprotiv njihovim rušenjem. Zato se mi protivimo svemu što nastavlja podizanje napetosti na prostoru nekadašnje Jugoslavije. Zato mi pozivamo na objedinjenje u borbi za normalan život, do koga se može doći odbacivanjem politike onih snaga koje se, navodno bore za suverenitet ovih državica, a zapravo ga podrivaju i stavljaju u ruke predstavnicima evropskih imperijalističkih sila.\nLjudi moraju da imaju pravo na to da se kreću i putuju – kako izbeglice, tako i građani jugoslovenskih zemalja. Dole ograde i politike koje ih grade. Dole reakcionarne vlade Srbije i Hrvatske!\nPOKUŠAJ ORGANIZOVANJA NOVE GRUPE OŠTEĆENIH RADNIKA/CA\nPet godina od velikog štrajka u Kamenskom


Upravljanje saobraćajem u tunelima – Institut Mihajlo Pupin\nHome/Proizvodi i usluge/Sistemi za upravljanje saobraćajem/Upravljanje saobraćajem u tunelima\nUpravljanje saobraćajem u tunelimadejan.paunovic2019-08-28T09:15:22+02:00\nSistem za nadzor i upravljanje saobraćajem u tunelima\nTuneli su važan deo savremenih saobraćajnica i prolazak kroz njih mora da bude što bezbedniji i komforniji. Sistem za nadzor i upravljanje saobraćajem predstavlja bitan segment inteligentnih saobraćajnih sistema (ITS) i upravo služi ostvarivanju optimalnih uslova na delu puta gde se tunel nalazi. Zbog toga Institut “Mihajlo Pupin” primenjuje najsavremenija tehnička rešenja za upravljanje podsistemima u tunelu jer pouzdanost, kvalitet i tehničke karakteristike sistema moraju u najvećoj meri da doprinesu neometanom odvijanju saobraćaja i bezbednosti učesnika. Sistemi za nadzor i upravljanje u tunelima Lipak i Železnik na obilaznici oko Beograda, realizovani su pomoću SCADA sistema VIEW4, proizvodnje Instituta “Mihajlo Pupin”.\nUpravljanje tunelom se izvodi u nadzornim centrima u kojima operateri, preko monitora sa ekranskim SCADA prikazom, prate dešavanja u tunelu i funkcionisanje svih podsistema. Za vreme odvijanja saobraćaja kroz tunel može doći do pojave različitih incidentnih situacija: požara, povećane koncentracije ugljen monoksida, provale u neku od SOS stanica ili niša, ispada mrežnog napajanja itd. Zbog toga su stručnjaci iz Instituta ‘Mihajlo Pupin’ razvili detaljan plan rada tunela u svim predvidivim incidentnim situacijama, radi održavanja visokog nivoa bezbednosti, a prema međunarodnim PIARC i RABT preporukama.\nSistem video nadzora i sistem za detekciju saobraćaja u tunelu daju dodatnu mogućnost operateru da blagovremeno reaguje i da u slučaju potrebe zada odgovarajuću komandu i time obavesti vozače o toku saobraćaja, ograničenjima ili zabrani kretanja.\nSCADA – ekranski prikaz\nPrezumite Case Study: Upravljanje saobraćajem u tunelima – Tehnički sistemi tunela Železnik i Lipak >>>


Iz EU dva miliona evra za obrazovanje na Zapadnom Balkanu | SC Radar\nEvropska komisija je u okviru pilot šeme za Mobilnost strukovnog obrazovanja i osposobljavanja (VET) za zemlje u procesu proširenja izdvojila dva miliona evra.\nCilj projekta “Internacionalizacija sistema stručnog obrazovanja i obrazovanja na Zapadnom Balkanu” jeste ulaganje u mlade ljude, obrazovanje i veštine, navode u Briselu.\n“Ovaj projekat teži da poboljša kulturu mobilnosti učenja u oblasti stručnog obrazovanja i obrazovanja putem boljeg informisanja nastavnika i direktora stručnih škola o resursima i mogućnostima učenja u mobilnosti – povećavajući tako njihove kompetencije u planiranju i upravljanju projektima mobilnosti”, stoji u saopštenju Evropske komisjie.\nProjekat će implementirati aktivnosti na dva nivoa: mobilnost učenika i izgradnja kompetencija stručnog kadra.\nAktivnosti će uključivati udruženja, VET škole i mala i srednja preduzeća iz šest regionalnih partnera (Albanije, Bosne i Hercegovine, Kosova, Crne Gore, Severne Makedonije i Srbije), kao i partnere iz osam država članica EU (Belgija, Holandija, Francuska, Malta, Španija, Slovenija i Poljska).\nU Evropskoj komisiji navode da prve aktivnosti u okviru ovog projekta očekuju već tokom januara 2020. godine.\nEvropska komisija navodi da je obezbeđeno i 6,5 miliona evra za podršku obrazovnim sistemima afričkih zemlja, i to kroz dva projekta u oblasti Mobilnost strukovnog obrazovanja i osposobljavanja.


Posted on 18 juna, 2019 1 septembra, 2020 U kategoriji: Zanimljivosti\nŠpanski je jedan od pet velikih svetskih jezika i nije tajna da je i jedan od najomiljenijih za učenje. Neka od poslednjih istraživanja tvrde da ima više od 500 miliona ljudi koji komuniciraju na ovom divnom jeziku,\nŠvedska je jedna od najrazvijenijih, a neki bi rekli i najlepših mesta na svetu. Osim što je ovde životni standard odličan i što je primamljivo živeti u zemlji gde su zakoni regulisani,\nImamo veoma dobru vest za vas! Sve jezike na svetu možete naučiti u zavisnosti od vaše angažovanosti, ali i koliko je taj jezik povezan sa vašim maternjim. Tako će Englezi lakše savladati švedski,\nU poređenju sa drugim jezicima, engleski je na izgled najjednostavniji za učenje, ali možda nam se tako samo čini jer ga upotrebljavamo gotovo u svakodnevnoj komunikaciji. Pokušajte da izgovorite enneacontakaienneagon i biće vam jasno zbog čega nije nimalo naivan i lak za pričanje,


Bela kuća: Bajden u Beogradu za podršku SAD razvoju Srbije\nBeta 17. avgusta 2016. 13:00\nAmerički potpredsednik Džozef Bajden posetio je Beograd kako bi potvrdio snažne odnose sa SAD, kao i posvećenost SAD demokratskom i ekonomskom razvoju Srbije i zajedničkom cilju da Srbija udje u Evropsku uniju, saopštila je danas Bela kuća.\nBela kuća u saopštenju o američko-srpskim odnosima navodi da su SAD podržavale jačanje institucionalnih kapaciteta u Srbiji, privredni razvoj, kao i modernizaciju vojske.\nAmerika je posvećena ekonomskom i demokratskom razvoju Srbije i Balkana, saopštila je Bela kuća i navela da su od 2001. do 2015. SAD investirale više od 728 miliona dolara za podsticanje privrednog rasta, jačanje pravosudnog sistema i unapredjenje dobrog upravljanja u Srbiji.\nAmeričke kompanije su od 2001. investirale oko 3,8 milijardi dolara u Srbiju čime je stvoreno ili zaštićeno više od 16.000 radnih mesta. Medju ključnim američkim investitorima su KKR, Bol pekidžing (Ball Packaging), Kuper tajers (Cooper Tires) i Koka-kola (Coca-Cola).\nSAD snažno i dosledno podržavaju napore Srbije da ojača svoje odnose sa NATO, navodi Bela kuća dodajući da Vašington ceni posvećenost Srbije multilateralnim naporima za poražavanje Islamske države.\nOve godine navršava se deseta godišnjica ulaska Srbije u Program NATO Partnerstvo za mir, dok SAD i Srbija više od devet godina saradjuju u programu Medjunarodnog vojnog obrazovanja i obuke koja omogućava zajedničku obuku američkih i srpskih oficira.\nSAD takodje cene i podržavaju doprinos Srbije globalnim mirovnim naporima.\n„U avgustu 2016. isporučili smo 19 vozila Hamvi Srbiji da podržimo srpske jedinice koje učestvuju u operacijama UN širom sveta. Time je ukupno 40 Hamvija isporučeno prema našem programu Medjunarodnog vojnog finansiranja koji je obezbedio više od 8,6 miliona bezbednosne pomoći Srbiji u modernizaciji odbrane od 2011“, navodi se u saopštenju.\nDodaje se da je dodatnih 9,7 miliona dolara Srbija dobila od SAD u okviru Inicijative za globalne mirovne operacije.\nBela kuća navodi da je Srbija pomogla SAD u sprovodjenju ključnog spoljnopolitičkog i humanitarnog cilja prihvatanjem dva bivša zatvorenika iz zatvora u Gvantanamu.\nU saradnji sa srpskom vladom i pravosudjem, SAD doprinose jačanju vladavine prava u Srbiji pomažući pobljašanju transparentnosti, efikasnosti i profesionalizuma pravosudnog sistema.\nOd okonačana sukoba na Balkanu 90-ih, vlada SAD je obezbedila preko 900 miliona dolara regionu za trajno rešenje problema izbeglih i raseljenih, a u Srbiji je finansirala pomoć za više od 50.000 porodica raseljnih i izbeglih koji su došli u Srbiju tokom sukoba.


Zašto je mapa puta usvojena bez odgovora na pitanje: Ko treba da plati za dekarbonizaciju? - Serbia Energy\nSerbia Energy Balkan I Energetika|Srbija Energetika|Zašto je mapa puta usvojena bez odgovora na pitanje: Ko treba da plati za dekarbonizaciju?\nPublished on 2. December 2021. , Srbija Energetika\nBeograd – Opet smo požurili da budemo “veći katolici od pape”.\nNaime, EU od zemalja Energetska zajednica (EnZ) ne može tražiti da plaćaju za dekarbonizaciju (kroz uvođenje ETS) kada one, prema međunarodnom pravu, nisu odgovorne za klimatske promene i nisu u ekonomskoj mogućnosti da plaćaju za politiku koju je usvojila EU.\nOvo pitanje je ključno za ekonomski napredak ne samo Srbije već i ostalih zemalja, članica EnZ, treba ga rešavati na političkom nivou sa EU, a ne na nivou visokih činovnika i eksperata EnZ, koji su onomad na Ministarskom savetu Ez usvojili mapu puta, odnosno svojevrsni plan dekarbonizacije, piše Energija Balkana.\nPored seta adaptiranih zakonskih akata Evropske unije iz tzv. Čistog paketa zakona (EU Clean energy package) na Ministarskom savetu Energetske zajednice u Beogradu 30. novembra je usvojena i mapa puta, odnosno svojevrsni plan dekarbonizacije za ugovorne strane Energetske zajednice, u koje spada i Republika Srbija.\nŠta više, prema UNFCCC, one su ovlašćene na finansijsku pomoć zemalja Aneksa II (većina zemalja EU, članice OECD) po pitanju borbe protiv klimatskih promena, kako u domenu adaptacije tako i u domenu mitigacije. Na samitu u Kopenhagenu, Aneks II zemlje su se obavezale na finansijska izdvajanja za borbu protiv klimatskih promena nerazvijenih zemalja na nivou od 100 milijardi dolara godišnje. Zemlje članice EnZ nisu odgovorne za klimatske promene


Program za žene sa invaliditetom u Srbiji raspisao konkurs za mentorine | Original\nProgram za žene sa invaliditetom u Srbiji raspisao konkurs za mentorine\nKonkurs je otvoren od 6. do 20. februara i namenjen je devojkama i ženama sa invaliditetom iz cele Srbije, koje su zainteresovane da razvijaju svoje potencijale i uče iz iskustava, znanja i veština drugih žena sa invaliditetom.\nProjekat Mentorski program za žene sa invaliditetom traje od septembra 2018. do juna 2019. godine, i realizuje se u okviru programa “Autonomija, glas, učešće osoba sa invaliditetom”, sa ciljem ostvarivanja prava i uspostavljanja novog načina osnaživanja žena sa invaliditetom kroz vršnjačku podršku. Program treba da obezbedi platformu za jačanje glasa, učešća i autonomije žena sa invaliditetom za odlučivanje u svim oblastima.\nViše informacija o konkursu i načinu prijave možete pronaći na linku MPZISrbija.\nTagovi: konkurs mentorine program za žene sa invaliditetom u srbiji\nBudi aktuelan, Upoznaj svet, Urednički izborBeograd u top 5 destinacija Evrope za prolećni odmor


U Siriji i Iraku se nalazi do 30.000 stranih ratnika – Minber\nadmin 7 godina ago 538 views\nVijeće za borbu protiv terorizma pri Ujedinjenim narodima (UN) navodi da se u Siriji i Iraku nalazi od 25.000 do 30.000 stranih ratnika, javlja Anadolu Agency (AA). U kraljevskoj palači El Pardo u Španiji organizovan je sastanak čija je tema bila borba protiv stranih ratnika terorista.\nSastanak je organizovalo spomenuto Vijeće, a domaćin je Španija. Prisustvovalu su predstavnici iz oko 70 zemalja, među kojima se nalazi i 16 ministara, između ostalih i ministar unutrašnjih poslova Republike Turske Sebahattin Ozturk.\nPredsjednik Vijeća Jean-Paul Laborde kazao je na sastanku da se u Siriji i Iraku, u redovima ISIS-a, El Nusre i drugih organizacija nalazi od 25.000 do 30.000 stranih ratnika.\nŠpanski ministar unutrašnjih poslova Jorge Fernandez Diaz je, hvaleći uspjeh Turske u cilju sprečavanja stranih ratnika da pristupe ISIS-u, kazao da su turske sigurnosne institucije u tom smislu postigle značajne uspjehe.\nPrema njegovim riječima, sa turskim zvaničnicima su uspostavili najvažniju saradnju koja je dovela do pasifiziranja ratnika koji su iz Španije preko Turske namjeravali otići u Siriju i pridružiti se organizaciji ISIS.\nU zajedničkoj izjavi koja je usvojena na sastanku, a čije implementiranje je zatraženo od svih zemalja, navodi se da je potrebno da sve zemlje naprave liste pojedinaca, grupa i organizacija koje su povezane sa ISIS-om, El Nusrom, Boko Haramom, Ensar El-Serijom i Al-Kaidom.


- Naš koncept je jasan - hoćemo manjinsku vladu, da je podrži može svako, ali da uđe nisam siguran - naglasio je Abazović.\nIstakao je da bi u modelu manjinske vlade koju predlažu bilo mesta i za aktuelne ministre, kao i da bi volio da koncept koji predlažu podrže i DF i DPS.\nAbazović je kazao da nisu razmisljali ko bi mogao biti premijer, jer prvo treba vidjeti da li imaju potrebnu podršku, kao i da su najviše kontakata o konceptu manjinske vlade imali sa Socijalističkom narodnom partijom. Rekao je da će SNP zauzeti stav na stranačkim organima i da bi volio da dobiju njihovu podršku, prenose "Vijesti".\nAbazović: Politički polusvet pričama o "SRPSKOM SVETU" pokušava da diskredituje Agenciju za nacionalnu bezbednost\n- Sada smo došli u situaciju da kada treba da odblokiramo evropski put, izaberemo vrhovnog državnog tužioca, stvaramo pravnu državu, mi ne znamo da li imamo 41 poslanika, a kamoli više - istakao je.\nKako je kazao, "nikad nećemo podržati politički kukavičluk, mi nudimo model za koji smatramo da je moguće rešenje".\n- Nikome ga ne namećemo, to je moguće rešenje koje će biti ponuđeno 81 poslaniku i ako je moguće da ga podrži najmanje 49 poslanika - dodao je Abazović.\nKako je rekao, "ako ne može da se reši situacija, izbori ostaju kao čisto rešenje".\n"Ako predlog propadne, nema problema"\nOn je rekao i da ne želi da kritikuje aktuelnu uizvršnu vlast, čiji je član i da, ako njegova ideja o formiranju manjinske vlade, bez DF i DPS, propadne, problema nema, jer, kako je naveo, oni mogu ovako do 2024. On je tako odgovorio na pitanje da li je sa konceptom majninske vlade upoznao premijera Zdravka Krivokapića.\nAbazović, koji je, inače, jedini političar u Krivokapićevoj ekspertskoj vladi, tvrdi da nema moralnu obavezu prema bilo kome.\n- Ja neću iznositi kritiku na račun vlade, ja ne vidim stvari, možda zato što sam unutra, kao što vidi neko drugi. Poštujem svačije demokratske pravo, ali moram da kažem da ne osećam da imam specijalnu moralnu obavezu prema bilo kome - rekao je, izmedju ostalog Abazović, koji je izbegao da odgovori na pitanje novinara.\nInače, iznoseći koncept manjinske vlade, Abazović je rekao da u njoj nema mesta za DF i opozicioni DPS, ali bi želeo da ima njihovu podršku.\nIz DF-a su na Abazovićev koncept manjinske vlade poručili da ne žele nove eksperimente i da nova vlada treba da bude sastavljena po volji naroda i iz parlamentarne većine.\nDritan Abazović Crna Gora Vlada Manjinska vlada\nProfesor FPN Miloš Bešić o krizi u Crnoj Gori: Abazović uz garancije DPS pravi manjinsku vladu\n"KRIVOKAPIĆ MOŽDA SAM PODNESE OSTAVKU" Abazović uveren: "Ova Vlada je završila 4. februara, ja se ne pomeram nikome kad sam u pravu"


Vučević: Idemo sa rezultatima, ne sa mržnjom\nNaprednjaci su odlukom da se ne ide na vanredne parlamentarne izbore pokazali da su za njih interesi Srbije ispred stranačkih interesa, kaže potpredsednik SNS Miloš Vučević i dodaje da će ta stranka na gradske izbore ići u koaliciji sa SDPS-om Rasima Ljajića, a da je gotovo izvesno je da će SPS imati svoju listu.\n“SNS je još jednom pokazala da je stranka svesna da ima benefit od održavanja vanrednih parlamentarnih izbora, ali da bira ono što je u interesu Srbije i građana Srbije”, rekao je Vučević za RTS.\nOn je dodao da je juče na sednici Predsedništva stranke vođena otvorena diskusija, da je bilo članova predsedništva koji su predlagali da se ide na vanredne parlamentarne izbore, ali da su na kraju prihvatili argumente predsednika države i stranke da se ne ide na izbore.\nUpitan ko će biti na listi za gradske izbore on je rekao da će se to znati za narednih četiri, pet dana, da će na listi biti mnogo onih koji se nisu bavili politikom, ljudi iz kulture, sportista.\n“Verujem da će građani biti zadovoljni sa imenima i sastavom liste “Aleksandar Vučić- zato što volimo Beograd”. Mi ćemo tom listom predložiti politiku rezultata, a nećemo se baviti mržnjom”, rekao je on.\nTi rezultati su, kako kaže, da grad Beograd na čelu sa Sinišom Malim danas duguje 500 miliona evra manje nego pre četiri godine i da je gradska kasa za 200 miliona evra punija.\nGovoreći o koalicijama za beogradske izbore on je rekao da je izvesno da će naprednjaci ići sa Socijaldemokratskom partijom Rasima Ljajića, a da je gotovo izvesno je da će SPS imati svoju listu.\n“To je juče predsednik Vučić potvrdio. Očekujemo da će SPS imati svoju listu, a spremni smo da nastavimo saradnju sa njima nakon izbora”, naglasio je on.


Marfi: Balkan zaslužuje veći angažman SAD\nAmerički angažman na Balkanu se stalno smanjivao tokom protekle decenije. Za to vreme, Moskva aktivno traži način da proširi svoj uticaj, primećuje američki senator Kris Marfi koji se nedavno vratio iz posete pet zemalja regiona.\nDok Sjedinjene Države, s razlogom, usmjeravaju pažnju na aktuelne krize u svijetu, pažnja Rusije fokusirana je na Balkan kao na potencijalni naredni projekat, saopštio je demokratski senator Kris Marfi tokom današnjeg obraćanja u Školi za napredne studije Univerziteta Džons Hopkins. Marfi, koji je nedavno obišao Srbiju, Kosovo, Crnu Goru, Albaniju i Hrvatsku poručio je da je neophodno da se Vašington ponovo okrene regionu.\nBalkan zaslužuje obnovljeni američki angažman koji se stalno smanjivao tokom protekle decenije, poruka je senatora Krisa Marfija nakon nedavne posjete regionu. Razlozi za to su krhki etnički mir koji se ne može uzeti zdravo za gotovo – što je pokazao i incident na fudbalskoj utakmici između Srbije i Albanije, sve većih broj stranih boraca koji se regrutuju na Balkanu te, prema ocjeni Marfija, najvažniji i najrelevantniji - sve vidljiviji ruski uticaj.\n„Reći ću otvoreno da, dok se Sjedinjene Države povlače kada je riječ o angažovanju u regionu, Rusija sjedi na pragu spremna da zauzme naše mjesto. Vratio sam se sa puta po Balkanu, više zabrinut zbog sve većeg ruskog uticaja u regionu i šta bi to moglo da znači za naše interese tamo.“\nMoskva, ističe Marfi, aktivno traži načine da proširi svoj uticaj u Srbiji.\n„ Rusija se i dalje nada da će izgraditi Južni tok kroz Srbiju, čime bi se povećala zavisnost Srbije i cijelog balkanskog regiona od ruskih energenata. Što je još opasnije, govori se o tome da Rusija pokušava da proširi vojno partnerstvo sa Srbijom.“\nUz ocjenu da Srbija pokušava da balansira odnose sa SAD i Evropom s jedne i Rusijom s druge strane, američki senator ističe da je nakon posjete Beogradu podvukao ne direktne, ali alarmantne paralele sa Ukrajinom.\n„To su babe i žabe. Međutim, bivši ukrajinski predsjednik Janukovič takođe je pokušavao da ima i jedno i drugo, ali je dugi proces pregovora sa Evropskom unijom ostavio Rusiji dovoljno vremena da preduzme niz poteza da vrati Janukoviča u rusku orbitu. Srbija neće skoro dobiti pozivnicu da se priključi Evropskoj uniji, zbog čega Rusija ima puno vremena da poveća uticaj nad Beogradom i konačno ga primora da izabere između majke Rusije i Evrope i Sjedinjenih Država. Taj izbor izazvao je haos u Kijevu i ne bi trebalo da dozvolimo da se to ponovi.“\nNamjere Moskve da poveća svoj uticaj u regionu vidljive su i u Crnoj Gori gdje je, kako kaže Marfi, javna tajna da je Putin više puta iznio unosne ponude za uspostavljanje ruske vojne baze na crnogorskoj teritoriji. Uzimajući u obzir trenutnu situaciju, američki senator upozorio je na posljedice nastavka slabljenja američkog uticaja i prisustva na Balkanu.\n„Prvo, postoji šansa da bi etničke i političke tenzije mogle ponovo da uzavru, što bi rezultiralo pojavom još jednog globalnog kriznog područja. Drugo, strani novac mogao bi da podstakne radikalizaciju određenih elemenata balkanskog islama što bi dovelo do regrutacije većeg broja stranih boraca u regionu i njihovog povratka u određene zemlje, poput Kosova. Treće, Rusija bi mogla da posmatra Balkan kao sledeći front u okviru njenih ekspanzionističkih ciljeva i da pokuša da napravi rupe na teritoriji NATO-a i Evropske unije.“\nSenator Marfi međutim smatra da još nije kasno za Vašinton da preduzme adekvatne poteze, te da za to postoji dovoljno resursa.\n„Prvo, kada su u pitanju pokušaji Rusije da održi uticaj nad Srbijom, Beogradu treba da bude stavljeno do znanja da se Sjedinjene Države okreću našim bilaterlanim odnosima, a ne da se udaljavaju. Posjeta na visokom nivu zvaničnika Obamine administracije bila bi važan signal da SAD cijene te odnose. Sjedinjene Države takođe mogu da imaju aktivniju ulogu u pružanju pomoći da proces priključenja EU napreduje na konstruktivniji način. Drugo, NATO bi trebalo što prije da pozove Crnu Goru da se pridruži alijansi. Malo više američkog napora bi moglo da ima dalekosežne posljedice“\nDemokratski senator ističe da bi Sjedinjene Države i Evropska unija takođe trebalo da ponude alternative za projekte poput Južnog toka, te da bi Brisel mogao da bude fleksibilniji u pregovaračkom procesu i da prepozna razlike između zemalja koje žele članstvo u EU.


Prva konferencija o približavanju islamskih mezheba u misli Imama Homeinija\nDecember 18, 2016 - 8:48 PM Kod vijesti : 799121 Izvor : ABNA\nSutra će u iranskom gradu Araku biti održana Prva državna konferencija o približavanju islamskih mezheba u misli Imama Homeinija i vrhovnog iranskog lidera.\nABNA: Sutra će u iranskom gradu Araku biti održana Prva državna konferencija o približavanju islamskih mezheba u misli Imama Homeinija i vrhovnog iranskog lidera uz prisustvo nekoliko desetina istaknutih iranskih i stranih mislilaca teoloških institucija i univerziteta.\nOva konferencija održat će se uz poruku ajatullaha Mekarima Širazija i Nurija Hamedanija, te predavanje ajatullaha Dorija Nedžef-Abadija, zamjenika predsjedavajućeg Vrhovnog vijeća Svjetskog foruma Ahlu-l-Bejt, i ajatullaha Arakija, generalnog sekretara Svjetskog foruma za približavanje mezheba, u dvorani „Časni Poslanik“ u Centralnoj iranskoj provinciji.\nPored obraćanja i predavanja istaknutih vjerskih ličnosti, na kraju konferencije će biti upriličeno proglašenje najboljih prispjelih radova na temu koju nosi naslov konferencije i njihovo nagrađivanje.\nU Tehranu je od 15. do 17. decembra održana i 30. konferencija o islamskom jedinstvu na kojoj je prisustvovao veliki broj vjerskih lidera i mislilaca iz cijelog svijeta.


Tatjana Vulić - Kragujevačka štampa XIX veka\nTek sa Hatišerifom iz 1830. godine Srbi su, posle viševekovnog turskog ropstva stekli pravo da otvaraju škole, štamparije, štampaju knjige, novine na srpskom jeziku. Time se okončala vekovna borba.\nJoš u prvoj polovini XVIII veka Srbi u Habzburškoj monarhiji postavljali su zahtev za dobijanje štamparije sa ćiriličnim slovima. Mitropolit Isaije Đaković podneo je zahtev za štampariju još 1708. godine u kojoj bi se štampale srpske knjige. Taj isti zahtev ponovio je 1789. godine. Međutim zahtevi su odbijeni, a prve srpske knjige i listovi štampaju se van zemlje u Trstu, Beču, Budimu, Veneciji, Temišvaru, deleći na taj način sudbinu srpskog naroda u rasejanju.\nPrva knjiga na srpskom jeziku, Plač Serbiji ejaže sini v različnija gosudarstva razsejalisja štampana je u Veneciji 1761. godine. Iako se pisac sakrio iza šifre S.S.S, pretpostavljalo se da je autor neki pop iz turske oblasti. Inače, to je bila jedna neobična knjiga, prva sa antiaustrijskom tendencijom i okrenuta protiv svih država koje su želele da Srbija ostane porobljena. Godinu dana kasnije, 1762. godine, u istoj štampariji u Veneciji, štampana je pesma o kosovskoj tragediji – Pjesn Istoričeskaja. Prvi spev bio je daleko snažniji i uticajniji od drugog; međutim, drugi je značajan po tome što je to prvi pokušaj da se opeva kosovska tragedija umetničkim stihovima.\nNekoliko godina kasnije, 1768. u Veneciji, štampan je prvi časopis na srpskom jeziku, SLAVENO-SERBSKIJ MAGAZIN.\nKragujevac: Narodna biblioteka "Vuk Karadžić", 2007\nDr Tatjana Vulić je rođena 3. februara 1967. godine u Kragujevcu. U Prvoj kragujevačkoj gimnaziji na smeru novinar – saradnik maturirala je 1986. godine. Diplomirala je 1991. godine na Fakultetu političkih nauka u Beogradu, na kome je 1998. najpre stekla i zvanje magistra političkih nauka – na katedri za političku istoriju sa temom „Uvođenje predstavničkog sistema u Srbiji 1858-1859. godine“, a 13. januara 2004. godine odbranila doktorat „Sadržinsko-žanrovske odlike kragujevačke štampe u XIX veku“ na katedri za novinarstvo i komunikologiju i stekla zvanje doktora političkih nauka.\nRadila je kao novinar u Radio-televiziji Srbije – Televiziji Beograd, dopisništvu u Kragujevcu.\nDobitnik je međunarodnih i domaćih priznanja za reportažu i izveštavanje. Na studijskoj grupi za žurnalistiku Filozofskog fakulteta u Nišu i Fakulteta političkih nauka Internacionalnog univerziteta u Novom Pazaru, predavač je na predmetima iz uže naučne oblasti – žurnalistike.


ĐURIĆ PORUČIO TAČIJU: Nisu mi potrebne ponuđene lažne putne isprave, imam pasoš Srbije! • HAPPYTV.RS\nĐURIĆ PORUČIO TAČIJU: Nisu mi potrebne ponuđene lažne putne isprave, imam pasoš Srbije!\nDirektora Kancelarije za Kosovo i Metohiju Marka Đurića poručio je predsedniku privremenih institucija AP KiM Hašimu Tačiju, da mu nisu potrebne ponuđene lažne putne isprave, jer ima pasoš Srbije i bez viza može da putuje u 119 zemalja sveta.\n- Podsećam takozvanog predsednika privremenih institucija AP KiM Hašima Tačija, koji mi je cinično ''ponudio'' inače nepostojeće državljanstvo južne pokrajine moje države, da već imam pasoš Republike Srbije, sa kojim, kao i svi građani Srbije, bez viza mogu da putujem u 119 zemalja širom sveta, tako da mi nisu potrebne ponuđene lažne putne isprave - saopštio je Ðurić.\n- Kada bi te isprave nešto vredele, ne bi on, Haradinaj i njihove prištinske kolege javno vadili pasoše Republike Albanije - kazo je Ðurić.\n- Dobro je to što mnogi njihovi bliski rođaci i prijatelji imaju i pasoše Srbije, ali bi trebalo da objasne svojim sunarodnicima na Kosovu i Metohiji da li je to što lažni pasoš koji im izdaju ne vredi ništa posledica toga što im je ''država'' lažna i nepriznata, pa su i dokumenta nepriznata, ili je to posledica nivoa korupcije i kriminala u lažnoj državi, zbog čega ih čak ni njihovi najveći zaštitnici u svoje zemlje ne puštaju bez vize - zaključio je Ðurić.


Amerika u Srbiji sprema medijski napad na Rusiju! - Jutarnji GLASnik\nKongres odobrio novac za suprotstavljanje ruskom uticaju na Balkanu, koji uključuje i pokretanje regionalnog medijskog centra. Na projektu angažovan i NATO, cilj borba protiv „dezinformacija“ Kremlja\nAMERIKA i njeni NATO saveznici spremaju se za žestoku antirusku medijsku ofanzivu u našoj zemlji!\nKako „Novosti“ saznaju, deo iznosa od 250 miliona dolara, koje je Kongres SAD za fiskalnu 2018. i 2019. dodelio Fondu za suprotstavljanje ruskom uticaju, naime, uskoro stiže i u Srbiju.\nPrema našim informacijama, uveliko su u toku pripreme za lansiranje projekta „Suprotstavljanje ruskoj kampanji dezinformisanja na Balkanu“, koji bi trebalo da startuje krajem ove ili početkom naredne godine pokretanjem „regionalnog medijskog centra za pitanja odbrane i bezbednosti“ pod radnim nazivom „Balkan sekjuriti netvork“ („Balkanska bezbednosna mreža“).\nRadovima na „suprotstavljanju ruskom informativnom ratu u regionu“, što je zapravo pokušaj potpunog američkog ovladavanja ovdašnjim medijskim prostorom, kako saznaju „Novosti„, rukovode Džon Kapelo, viši saradnik za vojna pitanja u Fondaciji za odbranu demokratije (FDD) i nekadašnji američki vojni ataše u ambasadama SAD u Srbiji i u Izraelu, i Danijel Šunter, direktor nevladine organizacije Evroatlantska inicijativa (EAI) iz Beograda.\nNjime je predviđeno i osnivanje pomenutog antiruskog propagandnog fonda od 250 miliona dolara, koji, kako je navedeno u zakonu, osim u Srbiji treba da bude iskorišćen za suzbijanje ruskog uticaja i u Albaniji, Bosni i Hercegovini, Gruziji, Makedoniji, Moldaviji, u tzv. državi Kosovo i u Ukrajini, kao i u NATO i EU članicama koje su „ranjive na uticaj Ruske Federacije“.\nDA Amerika namerava da na Balkanu ojača svoj uticaj svedoče i sve glasnije spekulacije da Fond KKR, koji vodi nekadašnji šef CIA Dejvid Petreus, planira preuzimanje još dve televizije sa nacionalnom frekvencijom – Prve i O2 (nekadašnja B92). Takođe, nameravaju da uđu u slovenačku TV Pop, hrvatsku Novu, OBN u BiH i TV Vijesti u Crnoj Gori.\nInače, fond KKR u Srbiji je vlasnik najvećeg provajdera kablovske televizije i interneta kompanije SBB, ali i TV N1 i „Grand produkcije“, a imaju i značajan udeo u vlasništvu internet portala „Blic“.\nAmbasadora Čepurina nasleđuje Bocan Harčenko\nPočela srpsko-ruska letačka vojna vežba\nTagged AMERIKA, MEDIJI, RUSIJA, SRBIJA\nPosted on 10/10/2017 10/10/2017 Author Redakcija Jutarnji GLASnik\nBečenje * Kakve veze ima Sarajevski atentat sa jednom običnom fudbalskom utakmicom sto i kusur godina kasnije? Mnogo je legendi koje se o fudbalu ispredaju, u smislu da mu daju mnogo veći značaj nego što je on realno. Piše: Zoran Pavić Globalni marketinški socijalno-psihološki fenomen, što je fudbal definitivno postao, industrija u kojoj se obrću astronomske […]\nRadomir Nikolić: Napuštam SNS ako Stevanović uđe u vlast\nPosted on 22/09/2017 22/09/2017 Author Redakcija Jutarnji GLASnik\nGradonačelnik Kragujevca Radomir Nikolić kaže da će istog dana napustiti SNS ako u lokalnu vlast uđe partija bivšeg gradonačelnika Veroljuba Stevanovića. „Ne bih mogao da dozvolim da sa onim koji je upropastio Kragujevac radim istu njegovu priču ili da idem za njim i ponovo krpim njegove rupe“, rekao je Nikolić gostujući na televiziji Kragujevac. On […]\nPosted on 25/11/2017 25/11/2017 Author Redakcija Jutarnji GLASnik\nPovodom 25. novembra 1918. godine – dana kada je Velika narodna skupština Srba, Bunjevaca i drugih Slovena Banata, Bačke i Baranje donela odluku o prisajedinjenju Vojvodine Kraljevini Srbiji, gradonačelnik Miloš Vučević i predsednik Skupštine grada Zdravko Jelušić položili su vence na spomen ploču na Trgu slobode. – Zadovoljan sam činjenicom da će se stogodišnjica prisajedinjenja […]\nPosted on 02/10/2017 02/10/2017 Author Redakcija Jutarnji GLASnik\tComment(0)


Grant za most na Savi kod Gradiške – BiGportal.ba\nGrant za most na Savi kod Gradiške\nU Vladi Srpske potpisani su sporazumi o grantu Evropske unije za most na Savi kod Gradiške i o dodatnih 44 miliona evra za gradnju autoputa Banjaluka – Doboj.\nPotpisana su dva sporazuma. Jedan o grantu EU kojim će biti sufinansirana gradnja prekograničnog mosta na rijeci Savi kod Gradiške, između BiH i Hrvatske, a drugi o dodatnih 44 miliona evra Evropske investicione banke za završetak autoputa Banjaluka-Doboj.\n“Konačno počinje gradnja mosta u Gradišci kao dugogodišnjeg obećanja. I veoma mi je drago što će Evropska unija dati blizu sedam 7 miliona evra za ovaj projekat”, rekao je specijalni izaslanik EU Lars Gunar Vigemark nakon potpisivanja sporazuma.\nKada je u pitanju dodatni iznos za autoput Banjaluka – Doboj predstavnik Evropske investicione banke je naglasio da je to dio ukupnih sredstava od 160 miliona evra za gradnju autoputeva a da su sredstva za most bespovratna.\nMinistar finanisja BiH Vjekoslav Bevanda tvrdi kako je grantom Evropske unije finansijska konstrukcija za most na Savi kod Gradiške zatvorena.\nPredsjednik Vlade Republike Srpske Željka Cvijanović pojasnila je da još nije izvjesno kada će tačno početi gradnja mosta.\nPotpisivanju dva sporazuma prisustvovali su i predsjednik Narodne skupštine Republike Srpske Nedeljko Čubrilović i ministar finansija Republike Srpske Zoran Tegeltija.


Svi advokati Srbije od srede u generalnom štrajku | Vestinet.rs\nPočetna SRBIJA\tSvi advokati Srbije od srede u generalnom štrajku\nSvi advokati Srbije od srede u generalnom štrajku\nSkupština Advokatske komore Srbijeodlučila je danas da se od srede, 17. septembra svi advokati u Srbiji pridruže obustavi rada, koju su u sredu započeli beogradski advokati, zbog nezadovoljstva povećanjem paušalnih poreskih obaveza i položajem advokature, tvrdeći da im je ugrožen ustvani i zakonski položaj.\nBeogradski advokati nastavljaju obustavu rada, a ostali iz Srbije će početi u sredu kako bi do tada obavestitli sudove o svojoj odluci, rekao je predsednik Advokatske komore Beograda Slobodan Šoškić i najavio da će obustava rada trajati dok se ne usvoje zahtevi advokature.\nNa današnjoj skupštini Advokata je odlučeno i da se svi advokati povuku iz svih radnih grupa ministarstava u Vladi Srbije, kao i radnih tela za stručnu pomoć u pristupnim pregovorima za pridruženje Evropskoj uniji u poglavljima 23 i 24, kao i da se povuku iz članstva u Visokom savetu sudstva i Državnom veću tužilaca.\nTakođe je preporučeno advokatima da ne učestvuju u postupcima pred javnim beležnicima.Skupština advokata je zatražila i smenu ministra pravde Nikole Selakovića zbog nezadovoljstva postupkom usvajajanja Zakona o javnim beležnicima i izbora javnih beležnika u Srbiji.\nUpravni odbor AKS će o svom nezadovoljstvu i, kako tvrde advokati, diskriminaciji advokature u Srbiji, obavestiti Međunarodnu uniju advokata.Preporuke koje su usvojene na skupštini donela je XVII Konferencija advokata Srbije kojoj je danas u Domu sindikata prisutvovalo preko 700 advokata.\nPrema stavu beogradske advokature, zaključenje ugovora o prometu nepokretnosti predstavlja vid pružanja pravne pomoći, a koju prema Ustavu pruža advokatura, dok su notari ovlašćeni za pružanje usluga što, kako tvrde, nije pravna pomoć.To izaziva nezadovoljstvo advokata, jer ima reperkusije i na materijalno stanje advokature koja je već u teškoj situaciji zbog pomenutih poreskih nameta.\nZa narednu sedmicu planiran je sastanak ministarstava pravde, finansija i advokata radi pregovora o rešavanju pitanja poreskih obaveza.Advokatura u glavnom gradu štrajkovala je 15 dana početkom leta zbog nezadovoljstva povećanjem poreskih obaveza.\nadvokatigrađanikomorekonferencijaMinistarstvo pravdenezadovoljstvopoložajpomoćpredstavljapregovorisimbolspremnostučenjeUpravni odborvesti


[quote][i]Originally posted by draganr[/i] [br][orange][size=3][center][b]Otvaranje izlozbe u Novom Sadu [/b][/center][/size=3][/orange] U četvrtak 1. decembra u Sportsko poslovnom centru „Vojvodina“ (SPENS) otvorena je izložba fotografija nastala u okviru projekta „Zlatno doba života“ koji realizuje Društvo za obrazovanje odraslih iz Beograda u saradnji sa DVV International i partnerskim organizacijama iz Novog Sada (EDIT centar), Užica, Leskovca i Bora. Izložbu čine 30 fotografija odabranih na osnovu javnog konkursa koje prikazuju lepšu i aktivniju starost. Novosađani će imati priliku da uživaju u ovim divnim fotografijama sve do 19. decembra, kao i da glasaju za tri najbolje fotografije, koje će nakon izlaganja u Užicu, Leskovcu, Boru i Beogradu biti novčano nagrađene. U uvodnom delu prisutne su pozdravile Ljiljana Žižić, ispred tima projekta „Zlatno doba života“ i Milica Rašković, potpredsednica EDIT centra. Svečano otvaranje upotpunio je kulturno umetnički program koji su pripremili korisnici Gerontološkog centra Novi Sad kao i prikaz filma „Baka, deka i ja“ snimljenog u saradnji sa Osnovnom školom „Sonja Marinković“ i „Američkim kutkom“ iz Novog Sada. O značaju izložbe i podršci starima govorila je Mirjana Klapprodt, ekspert Društva za obrazovanje odraslih, zadužena za koordinaciju medijskom kampanjom, a izložbu je otvorila dr Katarina Popović, predsednica Društva za obrazovanje odraslih iz Beograda i potpredsednica Evropske andragoške asocijacije. Pored ove izložbe, projekat “Zlatno doba života” uključuje više aktivnosti koje imaju za cilj promenu slike o starima u Srbiji, smanjenje postojeće diskriminacije i njihovo aktivnije uključivanje u društveni život. Izvor: http://zlatnodoba.webs.com/apps/blog/show/10690616-otvaranje-izlozbe-u-novom-sadu- [/quote]